Data Inflasi AS Gagal Sokong US Dolar, EUR/USD Kembali Melonjak

US dolar pamerkan prestasi dagangan yang merosot pada Rabu dengan penyusutan nilai berbanding matawang utama yang lain khususnya pada sesi New York.
Penyusutan US dolar dilihat pada sesi Eropah sebelumnya dan situasi tersebut berterusan dengan data inflasi Amerika Syarikat (AS) yang diterbitkan pada sesi New York gagal menyokong semula pengukuhan matawang utama itu.
Pelabur beralih tumpuan pada perkembangan rundingan pakej rangsangan ekonomi AS dengan harapan yang semakin pudar untuk kesepakatan dicapai antara Republik dan Demokrat.
Dapat dilihat pergerakan harga pada carta pasangan matawang EUR/USD kembali membuat kenaikan semula semalam setelah menguji zon RBS (resistance become support) sekitar 1.17200.
Kenaikan harga juga telah melepasi paras halangan Moving Average 50 (MA50) pada rangka masa 1 jam pergerakan harga memberi isyarat awal perubahan trend bullish bakal bermula.
Harga bergerak mendatar pada zon rintangan sekitar 1.18000 selepas kenaikan yang dipaparkan pada sesi New York.
 Dengan jangkaan US dolar yang berterusan melemah, kenaikan harga mampu mencapai semula kenaikan ke paras ketinggian 1.19000 yang merupakan zon resistance yang diuji minggu lalu.
Namun jika harga kembali membuat penurunan semula, paras sokongan di zon RBS 1.17200 akan kembali menjadi tumpuan harga semula.
Selain perkembangan penghasilan vaksin Covid-19, pelabur akan turut memberi tumpuan terhadap data jualan runcit AS pada Jumaat yang akan mempengaruhi dagangan US dolar.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Belum Masa Untuk Turun Lagi, EUR/USD Melonjak Semula

Matawang berisiko kekal optimis meneruskan dagangan sehingga penghujung minggu berikutan US dolar kekal bergerak lemah dengan harapan untuk tambahan sokongan rangsangan fiskal di Amerika Syarikat (AS) akan diteruskan.
Speaker Dewan Perwakilan, Nancy Pelosi menyatakan keyakinan beliau untuk mencapai kesepakatan dalam perbincangan bersama Setiausaha Perbendaharaan, Steven Mnuchin.
Namun, pelabur tetap berwaspada untuk sebarang risiko ketidaksepakatan dalam rundingan selepas ini.
Dalam perkembangan berasingan di Eropah, Presiden European Central Bank (ECB), Christine Lagarde menyatakan bahawan ekonomi Eropah berdepan pelbagai risiko dalam menuju ke arah pemulihan.
Pelabur berkemungkinan melihat risiko terdapat pada dagangan bagi matawang Euro berikutan kenyataan berhati-hati oleh bank pusat.
Namun, Euro berjaya untuk didagangkan lebih baik berbanding US dolar seperti yang dipamerkan pada carta pasangan EUR/USD.
Pada dagangan Khamis semalam, harga yang gagal melepasi paras rintangan 1.17800 telah membuat penurunan sekitar 50 pips hampir ke paras 1.17300 sebelum menutup dagangan sesi New York lebih tinggi semula.
 Dagangan yang bersambung pada sesi Asia hari ini (Jumaat), harga dilihat menunjukkan kenaikan setelah melepasi paras halangan Moving Average 50 (MA50) pada rangka masa 1 jam pergerakan harga.
Kenaikan dilihat akan menguji semula paras 1.17800 sebelum menuju ke paras resistance 1.18000. Menembusi paras tersebut akan mencatatkan paras ketinggian terbaru 2 minggu.
Sebaliknya, jika harga membuat penurunan semula, paras terendah harian semalam akan diuji dan penurunan lebih rendah akan memberi isyarat awal perubahan trend bearish.
Paras tumpuan pada penurunan seterusnya adalah pada 1.17200 dan paras 1.16800 di zon RBS (resistance become support).
Lihat gambar carta pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Matawang Greenback Kembali Tersungkur Dalam Sesi Eropah!

US Dollar jatuh mendadak berbanding Yen dan matawang utama yang lain pada Isnin berikutan ketidaktentuan pasaran mengenai pelbagai peristiwa yang berpotensi mendorong pelabur untuk semakin berhati-hati selepas pilihanraya AS tempoh hari.
US Dollar Index yang mengukur kekuatan US Dollar berbanding matawang utama yang lain kali terakhir dinilai menurun sebanyak 0.53%.
Pada Khamis lepas, index ini telah melonjak ke paras tertinggi semenjak April 2003.
US Dollar akhirnya kembali menjunam hari ini setelah dasar ekonomi Trump dan jangkaan kenaikan kadar oleh Fed telah menghantar matawang tersebut ke paras tertinggi dengan mendadak sebelum ini.
Matawang Greenback itu juga memperlahankan gerakan dalam sesi ini apabila pelabur menanti keputusan yang berisiko dari OPEC dalam menamatkan kemelut pasaran komoditi terbabit.
Harga minyak terus dilanda kerugian gara-gara ketidaktentuan yang bakal dicapai dalam mesyuarat terbabit.
 Sementara itu, US Dollar tersungkur berbanding Yen.
USD/JPY, 30 minit
Bagi matawang Euro, sesi dagangan ini menampakkan peningkatan berbanding matawang US Dollar, sama seperti yang dicatat oleh matawang Sterling.
EUR/USD, 30 minit
GBP/USD, 30 minit

Apa Itu Referendum Itali? Baca Artikel Ini Segera!


Data-data Terbaru Jadi Kompas Arah Pergerakan EUR/USD

Pergerakan harga pada carta pasangan mata wang EUR/USD semakin menarik menuju penghujung minggu dengan reaksi pada data-data penting yang diterbitkan.
Namun, dapat diperhatikan corak penurunan harga telah mula kelihatan dengan jangkaan pasaran bahawa US dolar akan lebih mendominasi selepas ini.
Pada Rabu lalu, US dolar telah mendapat suntikan pengukuhan oleh ucapan Pengerusi Federal Reserve (Fed) Jerome Powell yang mengulangi mesej hawkish berkenaan kenaikan kadar faedah yang bakal diteruskan oleh bank pusat.
Dapat dilihat harga mula susut ke paras 1.09000 selepas turut di bawah halangan Moving Average 50 (MA50) pada rangka masa 1 jam di carta EUR/USD itu yang turut menjadi isyarat bearish buat harga.
Lonjakan dapat diperhatikan semula pada sesi Eropah semalam ketika mata wang Euro memberi reaksi positif terhadap data inflasi Jerman yang mencatat angka yang meningkat, menyokong langkah pengetatan bank pusat Eropah (ECB) diteruskan.
Namun, momentum gagal dikekal setelah harga yang mencapai 1.09400 dan turut menguji halangan MA50 itu, kembali menjunam semula setelah kembalinya asakan pengukuhan US dolar.
Bacaan akhir data pertumbuhan ekonomi Amerika Syarikat (AS) yang diterbitkan mengejutkan pasaran dengan angka yang meningkat kepada 2.0% berbanding ramalan 1.4% sahaja, bagi suku pertama tahun ini.
Ini dilihat mengekalkan lagi landasan langkah untuk mengetatkan dasar monetari oleh Fed dalam usaha untuk mencapai sasaran inflasi mereka.
 Penurunan harga sehingga ke penghujung sesi New York mencecah 1.08600 yang menjadi paras terendah dicatatkan minggu ini.
Penurunan lebih rendah akan dijangkakan untuk melepasi paras minggu lalu sekitar 1.08450 sebelum menuju zon tumpuan pada 1.08000.
Jika pergerakan bearish berterusan hingga bersambung pada dagangan Julai, harga boleh mencecah sehingga ke paras sekitar 1.07000.
Namun jika berlaku lantunan harga semula pada penutup minggu ini dan juga bagi bulan Jun, harga akan cuba untuk melepasi paras 1.09000 serta halangan MA50.
Berjaya melepasi rintangan-rintangan berikut akan menyokong kenaikan lebih tinggi menuju paras 1.10000 yang dicapai minggu lalu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Selepas Cecah Paras Terendah 5 Tahun, Pelabur Waspada Isyarat Trend Menaik Harga EUR/USD

Setelah menutup dagangan minggu lalu dengan pengukuhan yang dipaparkan, namun US dolar gagal mengekalkan momentum positif tersebut pada pembukaan dagangan awal minggu ini.
Walaupun penganalisis menjangkakan situasi ini hanya bersifat sementara sebelum US dolar kembali mengukuh semula, namun ini telah memberi ruang untuk kebanyakan mata wang utama lain dalam pasaran untuk meningkat.
Begitu juga dengan Euro yang berjaya meningkat berbanding US dolar pada awal minggu ini di mana turut disokong oleh jangkaan untuk kenaikan kadar faedah oleh bank pusat Eropah pada mesyuarat Julai nanti.
Ini adalah kenaikan kadar faedah yang pertama dalam tempoh 1 dekad yang bakal dilaksanakan oleh European Central Bank (ECB) selepas isyarat turut disampaikan oleh Presiden Christine Lagarde sendiri.

Harga pada carta pasangan mata wang EUR/USD telah menunjukkan peningkatan semula untuk dagangan awal minggu ini di atas paras 1.0400 selepas terjunan harga yang dipaparkan dari zon 1.0500 minggu lalu.
Selepas penurunan harga pada minggu lalu telah mencatatkan paras terendah terbaru 5 tahun mencecah sekitar 1.0350, harga telah menunjukkan isyarat untuk perubahan awal trend bullish minggu ini selepas kenaikan harga yang melepasi paras 1.0400 turut melepasi halangan Moving Average 50 (MA50) pada rangka masa 1 jam di carta EUR/USD.
Setelah paras 1.0400 yang dilihat menjadi paras sokongan baru buat harga, harga telah meningkat dari paras tersebut pada sesi New York semalam dan menyambung dagangan ke sesi Asia pagi ini (Selasa) dengan peningkatan pada kadar yang perlahan.
 Kenaikan lebih tinggi bakal dijangkakan untuk menguji zon SBR (support become resistance) pada 1.05000 semula selepas harga menjunam di bawah zon tersebut minggu lalu.
Untuk kenaikan lebih tinggi yang diteruskan melepasi zon 1.0500 akan mendorong jangkaan bagi pergerakan trend bullish yang lebih jelas untuk menuju pula ke zon rintangan sekitar 1.0600.
Namun jika harga menyambung semula penurunan seperti minggu lalu, paras terendah terbaru sekitar 1.0350 akan cuba diatasi untuk terus mencatatkan paras terendah terbaru lagi.
Sasaran untuk penurunan lanjut adalah menuju zon tumpuan sekitar 1.0300 yang dijangka bakal menjadi support terbaru buat harga.
Pelabur akan memberi tumpuan terhadap terbitan data jualan runcit Amerika Syarikat (AS) pada sesi New York yang bakal mempengaruhi pergerakan harga semasa.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kenapa USD Susut Walaupun Data Pembuatan AS Positif?

Pelabur dilihat mula mengambil langkah berhati-hati dengan mengurangkan pegangan terhadap US dolar yang melihatkan matawang gergasi itu susut dari paras tertinggi mingguan yang dicapainya pada Jumaat lalu.
Malah, bacaan data pembuatan Amerika Syarikat yang positif juga gagal merangsang kenaikan matawang itu lebih tinggi.
Aktiviti pembuatan di AS meningkat melebihi jangkaan pada bulan Oktober dengan kenaikan 60.8 daripada 60.4 yang dijangkakan, tetapi sedikit turun dari bacaan yang dicatatkan bulan sebelumnya sebanyak 61.1. Walaupun positif, tetapi angka ini menunjukkan pertumbuhan dalam sektor pembuatan telah mula melemah.
Matawang itu sebelum ini telah meraih pengukuhan dari lonjakan semula hasil bon AS 10 tahun dengan sokongan kuat daripada bacaan data perbelanjaan penggunaan peribadi (PCE) yang tinggi.
 Ini menyebabkan beberapa bank pelaburan seperti Goldman Sachs untuk meningkatkan jangkaan mereka terhadap kenaikan kadar faedah oleh Federal Reserve (Fed) seawal Julai 2022, berbanding suku ketiga 2023 sebelumnya.
Pada sesi Asia, indeks dolar yang mengukur kekuatan dolar greenback berbanding kebanyakan matawang utama didagangkan sedikit berubah pada 93.95.
Walaupun susut, tetapi potensi kenaikan harganya dilihat masih kukuh. Kewaspadaan pelabur yang optimis telah mendorong ekuiti global lebih tinggi dan memihak kepada peningkatan sederhana dalam hasil bon kerajaan.
Sentimen positif dalam pasaran membantu pemulihan matawang sensitif risiko, dolar Aussie untuk didagangkan di sekitar harga 0.7500 berbanding US dolar menjelang mesyuarat polisi Bank Pusat Australia (RBA) pada jam 11 pagi ini.


Sentimen Terkini Pasaran Forex Selepas Penutupan New York Pagi Tadi

US dollar didagangkan bercampur-campur dalam sesi New York semalam dengan sentimen berisiko (Risk-Off) kembali mendominasi pasaran. Seperti biasa, matawang Yen dan Swissy mendapat manfaat dan menjadi antara matawang terkuat. US dollar bergerak bercampur-campur dengan data yang dikeluarkan pada Rabu juga agak bercampur.
Antara penyebab kepada sentimen berisiko semalam adalah krisis AS-Turki dan juga kebimbangan terhadap keadaan ekonomi China.
Indeks US dollar yang mengukur kekuatan matawang greenback berbanding enam matawang yang lain setakat ini tidak membuat sebarang perubahan dengan US dollar sedang menguat setakat pada pukul 9.43 pagi.
 Major pair seperti EUR/USD setakat ini membuat kenaikan sebanyak 0.20%, di mana GBP/USD merekodkan kenaikan 0.10%. USD/JPY pula membuat kenaikan 0.05%, USD/CAD didagangkan menurun 0.08%. USD/CHF pula jatuh 0.08%. Pair AUD/USD dan NZD/USD masing-masing merekodkan kenaikan 0.32% dan 0.21%.
Matawang Lira Turki yang menjunam sehingga ke paras 7.24, kini pulih semula ke paras 6.00 berbanding US dollar selepas beberapa siri retorik positif yang dikeluarkan oleh kerajaan Turki. Selain itu, penganalisis juga berpendapat antara yang menyokong pemulihan Lira adalah tindakan Turki mengenakan tariff terhadap produk import dari Amerika Syarikat.
“Pengukuhan US dollar baru-baru ini adalah disebabkan kelemahan matawang negara baru membangun (emerging market) dan juga matawang Euro dengan sentimen Risk-Off mengalirkan dana ke safe-haven,” demikian kata Junichi Ishikawa strategist matawang di IG Securities Tokyo.
Penganalisis berpendapat risiko ketika ini semakin meningkat dan bukan hanya Turki, dan seperti kita tahu hubungan Amerika Syarikat dari segi perdagangan juga tegang dengan negara seperti China, Rusia dan Iran.


Perjanjian Perdagangan AS-China : Donald Trump Label China Sebagai Penipu!

Presiden Amerika Syarikat (AS) Donald Trump dalam ucapannya di Kelab Ekonomi New York awal pagi tadi, tidak memberikan apa-apa maklumat baru mengenai perjanjian perdagangannya dengan China tetapi menyifatkan penyelesaian perjanjian tersebut sebagai ‘tidak lama lagi’.
Ucapan Trump merupakan yang paling dinanti-nantikan oleh pasaran dengan harapan terdapat isyarat positif mengenai pedagangan yang terkandung dalam ucapannya, namun hampa apabila ia tidak mempunyai kenyataan yang boleh meningkatkan sentimen.
Bagaimanapun, beliau telah melancarkan serangan terbarunya ke atas China dengan menggelar negara itu sebagai ‘penipu’ kerana telah memanipulasi dan mengambil kesempatan ke atas Amerika Syarikat.
Selain itu, Trump juga menyalahkan pemimpin terdahulu yang membuat rundingan perdagangan dengan China dan membenarkan manipulasi terhadap perjanjian tersebut sehingga membawa kesan buruk kepada pekerja Amerika, khususnya daripada sektor pembuatan.
 Beliau berpendapat bahawa industri tidak terjejas oleh dasar perdagangan pentadbirannya dan mengatakan bahawa tidak ada ketidakpastian mengenai peperangan perdagangan.
Dengan menyebut mengenai China yang sudah mula membeli produk pertanian AS, beliau memberi amaran bahawa jika perjanjian ini gagal, China akan dikenakan tarif yang sangat besar.
Sementara itu, Donald Trump turut mengkritik dasar perdagangan Kesatuan Eropah (EU) dengan mengatakan ia mempunyai amalan perdagangan tidak adil untuk pengeluar AS dan menyifatkannya sebagai sesuatu yang lebih buruk daripada China.
Dalam ucapan yang sama, Trump mengulangi pandangannya mengenai keputusan monetari Rizab Persekutuan AS (Fed) yang meletakkan AS di posisi persaingan yang lemah berbanding negara-negara lain.
Beliau juga mengkritik tindakan Fed yang mengurangkan kadar faedah terlalu perlahan dan memberitahu beliau lebih menyukai kadar yang negatif.


6 Berita Forex Penting Tumpuan Pasaran Minggu Ini (6-10 Julai 2020)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data PMI Perkhidmatan US Tinjauan ISM (Isnin 10.00 Malam): Indeks data PMI perkhidmatan merekodkan angka penguncupan di bawah paras 50 selama 2 bulan berturut-turut. Bacaan terbaru dijangkakan akan kembali ke paras 50 dengan jangkaan pengembangan berterusan didorong faktor pemulihan semula ekonomi.
Mesyuarat Polisi Bank Pusat Australia (Selasa 12.30 Tengahari): Reserve Bank of Australia (RBA) dijangka masih akan mengekalkan kadar faedah di paras terendah 0.25% sejak Mac lalu. Pelabur berwaspada menantikan isyarat perubahan polisi oleh RBA memandangkan ekonomi Australia memaparkan penguncupan untuk suku kedua.
 Pengeluaran Perindustrian Jerman (Selasa 2.00 Petang): Bacaan data pengeluaran dijangka akan kembali meningkat positif semula 10.1% untuk bulan Mei selepas bacaan sebelumnya menyusut sehingga -17.9%. Pemulihan pada bacaan data akan memberi isyarat aktiviti ekonomi di Jerman bertambah baik.
Data Inflasi China (Khamis 9.30 Pagi): Bacaan bagi indeks harga pengguna tahunan di China untuk bulan Jun dijangka akan meningkat kepada 2.5% selepas pamerkan penurunan kepada 2.4% pada sebelum ini dari paras 3.3% ekoran ekonomi yang masih terkesan akibat Covid-19.
Data Tuntutan Faedah Pengangguran US (Khamis 8.30 Malam): Kekal menjadi data tumpuan setiap minggu, bacaan data masih menunjukkan angka yang tinggi dengan kadar penurunan yang perlahan. Bacaan minggu lalu sekitar 1.4 juta tuntutan dicatatkan, meleset berbanding jangkaan penurunan kepada 1.35 juta.
Data Pekerjaan Kanada (Jumaat 8.30 Malam): Walaupun ekonomi Kanada masih pada tahap membimbangkan, namun pertambahan pekerjaan untuk bulan Jun dijangka meningkat kepada 550,000 menyusuli lonjakan pada bacaan sebelumnya. Kadar pengangguran juga dijangka sedikit susut kepada 12.5% berbanding 13.7% sebelumnya.


Huru-hara Dalam Pasaran Mata wang, Ini Fakta Perlu Diketahui Pelabur!

Kekhuatiran terhadap kemelesetan global sekali lagi mencetuskan ketidaktentuan dalam pasaran kewangan yang menyebabkan junaman lebih parah dagangan mata wang utama pada awal minggu.
Setelah pasaran kembali dibuka dari cuti Hari Kemerdekaan di Amerika Syarikat, US dolar telah membuat peningkatan mendadak sehingga menembusi puncak tertinggi terbaharu 2 dekad berbanding pesaing utamanya.
Kebangkitan dolar Amerika telah membenam mata wang euro ke paras terlemah 20 tahun selain turut dipengaruhi kebimbangan terhadap prospek ekonomi Zon Eropah yang menyuramkan.
Risiko kemelesetan semakin meningkat susulan lonjakan besar 17% dalam harga gas asli di Eropah dan Britain dilihat akan memacu lonjakan inflasi lebih tinggi.
 Dalam pada itu, mata wang pound pula dihentam oleh pergolakan politik di UK susulan perletakan jawatan mengejut dua menteri kabinet kanan, Setiausaha Kesihatan Sajid Javid dan Menteri Kewangan Rishi Sunak sebagai tentangan terhadap Perdana Menteri Boris Johnson.
Ini secara tidak langsung meningkatkan lagi tekanan buat PM Boris Johnson untuk mempertahankan pimpinannya di Britain.
Di sisi lain, dolar Aussie dan New Zealand pula merudum ke paras terendah terbaharu dua tahun berbanding US dolar. Keputusan Reserve Bank of Australia (RBA) menaikkan kadar faedah pada Selasa malangnya gagal membantu mengekang penyusutan dolar Aussie.
Sementara itu, dolar Kanada pula merosot paras terlemah sejak September 2020 selepas didorong jatuh oleh kejatuhan harga minyak dan pengukuhan US dolar.
Penerbitan data PMI perkhidmatan ISM AS dan laporan minit mesyuarat FOMC pada sesi New York hari ini akan menjadi utama pasaran yang boleh menggegarkan pasaran sekali lagi.


Matawang Pound Melonjak, Mandat Rundingan Perdagangan EU Kini Jadi Tumpuan

Pembukaan sesi Eropah hari ini menyaksikan dagangan pound sterling diniagakan meningkat berbanding US dolar sementara saham Eropah dibuka lebih tinggi selepas mengalami kejatuhan terbesar sejak 2015 pada Isnin.
Bagaimanapun, dagangan matawang pound kekal berisiko memandangkan UK dijangka akan menerbitkan mandat perundingan perdagangannya selepas Brexit pada minggu ini, sementara rundingan dengan Kesatuan Eropah (EU) pula akan bermula minggu depan.
Sementara itu, perhatian pasaran kini beralih kepada 27 negara anggota EU yang akan bertemu untuk meluluskan mandat rundingan perdagangan mengenai masa depan mereka bersama UK pada hari ini.
Dolar euro pula masih mengekalkan momentumnya berbanding dolar USD meskipun bacaan data pertumbuhan ekonomi (GDP) Jerman yang diterbitkan tadi menunjukkan tiada pertumbuhan pada suku keempat 2019.
 Jangkaan mengenai Federal Reserve (AS) akan menurunkan kadar faedah pada tahun ini telah menekan dagangan dolar USD untuk diniagakan menyusut berbanding enam matawang utama lain.
US dolar pada mulanya meraih permintaan daripada pelabur ekoran posisinya sebagai matawang safe-haven ketika penularan wabak coronavirus menambah kebimbangan pasaran.
Bagaimanapun, pandangan pelabur kembali berubah apabila Fed dijangka melonggarkan dasar monetarinya dengan menurunkan kadar faedah memandangkan ia akan mendapat manfaat yang besar jika berbuat sedemikian.
Permintaan terhadap safe-haven yen kembali meningkat selepas Perdana Menteri Jepun Shinzo memberitahu kerajaannya akan mengambil langkah yang lebih tegas dalam menangani risiko coronavirus.


Permulaan Pasif Pasaran Minggu Ini Menyaksikan Lonjakan Dolar Kanada

Permulaan dagangan minggu ini dijangka pasif dan bergerak perlahan ekoran bank-bank pusat utama dunia masih lagi ditutup sempena Easter holiday. Sebarang berita penting yang dilaporkan akan memberikan kesan pergerakan volatile harga disebabkan kecairan yang rendah dalam pasaran.
Untuk sesi dagangan Asia hari ini, pasaran New Zealand, Australia dan Hong Kong masih ditutup dan pasaran yang dibuka hanyalah di Jepun dan Singapura. Dagangan akan kembali normal pada Selasa setelah semua pasaran kembali beroperasi semula.
Matawang-matawang utama dunia pada sesi pasaran Asia hari ini bergerak perlahan namun hanya matawang dolar Kanada yang sedikit menyerlah dengan menunjukkan kenaikan harga.
Pengukuhan CAD adalah berikutan faktor laporan terkini berkenaan Amerika Syarikat yang mengumumkan untuk menyekat sepenuhnya eksport minyak Iran. Laporan tindakan agresif tersebut, Amerika Syarikat tidak lagi mengecualikan sekatan untuk negara pengimport tertentu.
 Berita terhangat untuk pasaran minyak mentah ini akan memberi kesan terhadap dagangan pasaran sepanjang minggu ini setelah Amerika Syarikat lebih serius untuk menghadkan kadar import minyak terhadap Iran dan mengurangkannya sehingga hampir ke paras sifar.
Pasaran juga akan memantau respon oleh negara pengimport Iran berkenaan isu ini. India terus akan menjadi pembeli utama dan Rusia juga berkemungkinan akan menyokong Iran untuk mendapatkan bekalan minyak dalam pasaran.
Berita penting ini akan memberikan kesan positif terhadap dagangan Loonie berikutan faktor eksport minyak terbesar di Kanada. Harga minyak akan meningkat dan akan turut mendorong permintaan CAD dalam pasaran semasa.
Selain itu, dolar CAD juga akan menjadi tumpuan pada Rabu berikutan mesyuarat penetapan kadar oleh bank pusat Kanada dengan jangkaan kadar faedah masih lagi akan dikekalkan di paras 1.75% seperti sebelum ini.
Sementara itu, matawang komoditi Australia pula dijangka akan bergerak lemah menjelang data inflasi pada Rabu yang dijangka akan mencatatkan bacaan angka yang menurun.


Semakin Membimbangkan, Isu Krisis Tenaga Eropah Terus Membelenggu Pasaran

US dolar kembali didagangkan stabil setelah melalui sesi dagangan yang menyuramkan pada awal minggu, menyaksikannya merosot ke paras terendah satu minggu berbanding mata wang utama.
Bagaimanapun, raja mata wang itu kembali melantun untuk dibuka positif pada sesi Asia hari ini ketika pelabur terus menilai risiko daripada kemelesetan global dan kemungkinan Rusia akan memotong bekalan gas Eropah sepenuhnya.
Krisis tenaga di Eropah membantutkan dagangan euro daripada mencatat pemulihan lebih tinggi menjelang mesyuarat polisi Bank Pusat Eropah (ECB).
Syarikat tenaga gergasi Rusia, Gazprom telah mengisytiharkan force majeure ke atas bekalan dan berkata ia tidak dapat memenuhi kewajipan pembekalannya disebabkan oleh keadaan ‘luar biasa’ di luar kawalannya.
 Agensi Tenaga Antarabangsa (IEA) telah memberi amaran kepada Kesatuan Eropah (EU) untuk mengurangkan penggunaan gas menjelang musim sejuk.
Sementara itu beralih kepada mata wang pound yang kembali mengurangkan kenaikan di tengah-tengah risiko politik dan kebimbangan berterusan terhadap kemelesetan di Britain.
Dari sisi dasar monetari, pegawai Bank of England (BOE) Michael Saunders tidak menolak kemungkinan bahawa kadar faedah boleh mencecah 2% atau lebih pada tahun hadapan dalam usaha untuk memerangi inflasi.
Di sisi lain, dolar kiwi pula hampir memadamkan semua keuntungan yang diraih daripada bacaan data inflasi New Zealand yang melonjak ke paras tertinggi 32 tahun pada suku kedua tahun ini.


Euro Sedikit Menguat Berikutan Jangkaan Penangguhan Tarif Otomotif Manakala Aussie Menyusut.

Sekali lagi pada minggu ini matawang AUD menjadi tumpuan pasaran selepas data pekerjaan pada jam 9.30 pagi tadi dengan penurunan ketara yang ditunjukkan oleh matawang ini.
Kadar pengangguran yang merupakan salah satu data ekonomi tumpuan Reserve Bank of Australia (RBA), menunjukkan kenaikan yang tertinggi sejak Ogos tahun lepas. Kadar pengangguran direkodkan menaik kepada 5.2% untuk bulan April 2019 daripada 5.0% pada bulan sebelumnya.
 Hal ini sedikit sebanyak akan meningkatkan risiko bahawa RBA akan mengurangkan kadar faedahnya pada mesyuarat akan datang, kata Kaixin Owyong, pakar ekonomi Sydney di National Australia Bank, dalam laporan Reuters.
Dalam perkembangan matawang Eropah pula, Euro menguat dalam nilai dagangannya selepas pegawai A.S. berkata Presiden Donald Trump dijangka akan menangguhkan pelaksanaan tarif otomotif sehingga enam bulan untuk memberikan masa lebih bagi perundingan perdagangan.
Sementara itu, Pound Sterling masih dalam kelompok dagangan matawang yang lemah berikutan jangkaan pasaran bahawa Perdana Menteri Theresa May sekali lagi diramalkan gagal untuk mendapatkan kelulusan dalam perjanjian Brexitnya dan bakal menghadapi cabaran kepimpinan tidak lama lagi.


USD/CAD Bakal Catat Rekod Paras Terendah Terbaru

Mata wang komoditi pamer prestasi cemerlang pada dagangan minggu ini dengan ketidaktentuan politik ketika pilihan raya Georgia berlangsung memberi tekanan terhadap US dolar.
Sementara dolar Australia dan dolar New Zealand disokong oleh sentimen pasaran semasa, dolar Kanada pula dilihat lebih sensitif terhadap pasaran minyak mentah disebabkan minyak mentah merupakan eksport utama Kanada.
Jika diperhatikan pergerakan harga pada carta pasangan mata wang USD/CAD pada awal minggu, harga dilihat mencatatkan kenaikan semula dari zon support 1.26700.
Peningkatan tersebut adalah berikutan penyusutan dolar Kanada dipengaruhi oleh tekanan pasaran minyak mentah sebelum ini dengan laporan perbincangan antara OPEC dan rakan sekutu negara pengeluar yang gagal mencapai persetujuan.
Namun dengan laporan terbaru kembali menjernihkan semula kekusutan apabila Arab Saudi menawarkan pengurangan pengeluaran minyak mentah secara sukarela sebanyak 1 juta tong sehari pada Februari dan Mac.
Dapat dilihat dagangan USD/CAD semalam harga menjunam semula ke zon support 1.26700 selepas kenaikan harga sebelumnya menguji zon SBR (support become resistance) 1.27800.
 Pergerakan harga pada carta USD/CAD juga akan dipengaruhi oleh perkembangan pilihan raya Georgia dengan jangkaan keputusan yang berpihak kepada Demokrat akan memberi kesan penyusutan buat US dolar.
Penurunan harga yang diteruskan bakal menuju ke paras tumpuan lebih rendah sekitar 1.26000 sekaligus mencatatkan paras terendah terbaru sejak dagangan April 2018 lalu.
Namun jika berlaku kenaikan harga semula di atas zon harga 1.26700, zon SBR (support become resistance) 1.27800 akan kembali diuji sekali lagi.
Pelabur juga akan berhati-hati untuk dagangan dolar Kanada menjelang laporan data pekerjaan Kanada pada Jumaat yang akan diterbitkan bersama laporan data NFP Amerika Syarikat (AS).
Lihat gambar carta pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pasaran Berbelah Bahagi Selepas Data Terbaru Pekerjaan & Pertumbuhan Ekonomi A.S Dikeluarkan!

Bilangan rakyat Amerika yang memfailkan tuntutan baharu untuk faedah pengangguran secara tidak dijangka jatuh minggu lalu, terus menandakan keadaan pasaran buruh yang sentiasa ketat.
Tuntutan awal untuk faedah pengangguran negeri menurun 3,000 kepada 192,000 pelarasan musim bagi minggu berakhir 18 Februari, lapor Jabatan Buruh pada Khamis. Ahli ekonomi yang ditinjau oleh Reuters telah meramalkan 200,000 tuntutan untuk minggu terkini. Tuntutan telah bermain dalam julat 183,000-206,000 tahun ini.
Ahli ekonomi telah lama berhujah bahawa pengurangan pekerjaan besar oleh Twitter, Microsoft , Amazon.com dan Meta, induk Facebook, yang mengambil pekerja berlebihan semasa wabak, tidak mewakili daripada keseluruhan ekonomi.
Pandangan itu juga dikongsi oleh para penggubal dasar. Minit mesyuarat dasar Rizab Persekutuan pada 31 Januari dan 1 Februari yang diterbitkan pada hari Rabu menunjukkan “beberapa para penggubal menyatakan bahawa pengurangan tenaga kerja beberapa perniagaan teknologi besar baru-baru ini mengikuti peningkatan yang lebih besar sejak beberapa tahun sebelumnya dan menilai bahawa pengurangan ini tidak muncul. untuk mencerminkan kelemahan yang meluas dalam permintaan buruh.”
 Bank pusat A.S. telah menaikkan kadar dasarnya sebanyak 450 mata asas sejak Mac lalu daripada hampir sifar kepada julat 4.50%-4.75%, dengan sebahagian besar kenaikan antara Mei dan Disember. Walaupun dua kenaikan kadar tambahan sebanyak 25 mata asas dijangka pada Mac dan Mei, pasaran kewangan mempertaruhkan kenaikan lain pada bulan Jun kerana kekuatan pasaran buruh yang mapan.
Pakar ekonomi menjangkakan pertumbuhan pekerjaan yang kukuh pada Februari, walaupun kadar itu mungkin perlahan daripada 517,000 pekerjaan yang menarik perhatian bulan lepas. Pertumbuhan gaji yang kukuh yang dijana oleh pasaran buruh yang ketat membantu menyokong perbelanjaan pengguna dan ekonomi keseluruhan.
Laporan berasingan daripada Jabatan Perdagangan pada Khamis mengesahkan bahawa ekonomi berkembang kukuh pada suku keempat, walaupun banyak peningkatan dalam pengeluaran datang daripada barangan tidak terjual di perniagaan.
Keluaran dalam negara kasar meningkat pada kadar tahunan 2.7% yang disemak semula pada suku lepas, lapor kerajaan dalam anggaran kedua KDNK suku keempat. Ia telah disemak turun daripada kadar 2.9% yang dilaporkan bulan lepas.
Pertumbuhan jualan runcit juga melonjak pada Januari dan pengeluaran di kilang pulih seperti juga aktiviti dalam industri perkhidmatan. Kemerosotan pasaran perumahan kelihatan menghampiri paras terendah, dengan jualan rumah yang dimiliki sebelum ini jatuh sederhana pada bulan lepas. Namun inflasi bulanan meningkat pada bulan Januari.


Analisis Teknikal GBP/JPY – Timeframe H1 – 17/12/2018

Pergerakan harga pada chart pasangan matawang GBP/JPY pada dagangan Jumaat telah menunjukkan penurunan harga dari paras tertinggi dagangan minggu lalu. Harga telah turun lebih rendah dari paras Magic Pivot sebelum turun melepasi paras support MagicS1 dan hampir mencecah penurunan ke paras support MagicS2 pada indicator Moshed Magic Line sebelum kembali pantul semula dan menutup dagangan minggu lalu di sekitar paras tumpuan harga 142.700. Jika sentimen pasaran kekal berisiko dan menyokong nilai matawang Yen, Sterling yang terus didagangkan berisiko akan menunjukkan harga semakin bergerak menurun.
Pada sesi pasaran Asia hari ini, harga dilihat bergerak mendatar di sekitar paras 142.700 sejak awal sesi Asia bermula sehingga bersambung ke sesi pasaran Eropah. Harga yang bergerak perlahan itu dilihat berada sedikit rendah dari paras Magic Pivot 142.954 hari ini. Jika harga gagal melepasi kenaikan lebih tinggi dari paras Magic Pivot tersebut, harga berkemungkinan akan membuat penurunan menuju ke paras support 142.056 (MagicS1). Kemudian harga akan kembali menguji paras terendah semasa pada chart GBP/JPY di sekitar paras support 141.459 (MagicS2) di mana jika harga berjaya breakout paras tersebut, jangkaan harga boleh mencecah penurunan sehingga ke paras sekitar 140.561 (MagicS3).
Sebaliknya, jika harga berjaya membuat kenaikan lebih tinggi dari paras Magic Pivot hari ini, harga dilihat akan menuju ke paras resistance yang berada di 143.551 (MagicR1). Harga yang berjaya melonjak lebih tinggi kemudiannya dijangka akan menguji paras resistance pada 144.449 (MagicR2) yang berada pada zon SBR (support become resistance) pada chart GBP/JPY. Dan sekiranya harga berjaya menembusi paras tersebut, harga berpotensi untuk mencapai kenaikan sehingga ke paras sekitar 145.046 (MagicR3).
 Terus ikuti perkembangan Brexit pada minggu ini pula namun turut beri perhatian terhadap perubahan pada sentimen pasaran semasa yang terus mempengaruhi pergerakan harga pada chart GBP/JPY. Kawal dagangan anda sebaik mungkin dengan menjadikan indicator Moshed Magic Line sebagai indicator tambahan utama dalam analisis teknikal harian anda.

Paras support: 142.056, 141.459, 140.561.
Paras resistance: 143.551, 144.449, 145.046.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis Teknikal XAU/USD – Timeframe H1 – 8/3/2018

Jika diperhatikan di timeframe H1 ini, harga emas mulai mengorak langkah sejak Khamis lalu dengan membentuk pin bar bullish setelah gagal untuk breakout support mingguan. Dan ia bullish hampir ke sekitar paras harga 1340.00 dan kini ia mulai bearish dan breakout trendline bullish H1.
 Secara teknikal, potensi mulai bearish ketika ini dan dijangkakan sekiranya ia gagal untuk breakout 1340.00, XAU/USD akan mulai mengorak langkah untuk bearish. Peluang yang boleh diperhatikan ketika ini adalah ‘short’ selagi ia tidak breakout Key Resistance harian.
Dan jika breakout Key Support 1323.50, harga berpotensi untuk mencapai ke target seterusnya iaitu 1317.70 atau lebih rendah pada minggu ini.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


RBA Naikkan Kadar Faedah 0.25%, AUD/USD Pamer Lonjakan Harga

Keputusan mesyuarat bank pusat Australia pada sesi Asia pagi tadi telah memacu pergerakan harga bagi mata wang dolar Aussie sebentar tadi.
Reserve Bank of Australia (RBA) menepati ramalan menaikkan kadar faedah sebanyak 25 mata asas ke paras 3.35% dengan kenyataan susulan bank pusat dinilai hawkish oleh pasaran.
RBA bakal melanjutkan langkah meningkatkan kadar faedah dengan pendirian tegas untuk menurunkan kadar inflasi ke sasaran 2%.
Dolar Australia mula paparkan peningkatan nilai berbanding US dolar pagi ini untuk didagangkan sedikit pulih dari tekanan kejatuhan harga sebelum ini.
Jika diperhatikan pada carta harga pasangan mata wang AUD/USD, harga telah memaparkan corak terjunan ketika US dolar berjaya mengukuh pada penutup minggu lalu berikutan laporan data pekerjaan NFP Amerika Syarikat (AS) yang jauh lebih mengukuh berbanding ramalan.
Ditambah pula dengan ketegangan yang tercetus antara AS dan China sejak minggu lalu ekoran isu belon pengintip, pasaran yang berisiko memberi kelebihan kepada US dolar sebagai safe-haven manakala dolar Aussie menerima tekanan.
Selepas penurunan pada awal minggu semalam mencecah paras sekitar 0.68600, kenaikan dipamerkan semula sehingga reaksi terhadap mesyuarat RBA sebentar tadi.
 Kenaikan harga walau bagaimanapun mula perlahan di sekitar 0.69500 dan harga turut dilihat menguji paras halangan Moving Average 50 (MA50) pada rangka masa 1 jam di carta AUD/USD tersebut untuk pelabur menilai petunjuk bagi arah harga selanjutnya.
Jika gagal teruskan kenaikan, harga berkemungkinan akan berpatah arah membuat penurunan semula dan bakal melepasi paras yang dicecah semalam.
Penurunan lanjut dilihat akan menuju ke sekitar 0.68300 dan 0.67600 sebelum mencecah ke zon support 0.67000.
Namun jika kenaikan berjaya lepasi halangan MA50, harga dilihat akan menguji pula zon tumpuan pada 0.70000 sebelum memberi isyarat perubahan trend bullish.
Kenaikan lebih tinggi yang diteruskan bakal mencapai semula zon penting pada ketinggian 0.71000 sebelum ini.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kenaikan Stok AS Gagal Beri Kesan Pada Harga Minyak!

Harga minyak kembali memaparkan pemulihan dengan kembali melonjak di atas paras harga $70 setong, walaupun telah dikejutkan dengan laporan mengenai bekalan minyak mentah Amerika Syarikat yang menunjukkan peningkatan.
Pentadbiran Maklumat Tenaga AS (EIA) melaporkan bahawa inventori minyak mentah meningkat sebanyak 2.11 juta tong pada minggu lalu. Ini merupakan kenaikan pertama yang dicatatkan sejak akhir bulan Mei.
Penurunan dalam stok petrol pada minggu lalu juga lebih kurang daripada dijangkakan, dengan hanya 121,000 tong berbanding jangkaan untuk menurun sebanyak 1.04 juta tong.
 Pada awal sesi Asia, niaga hadapan minyak mentah Brent didagangkan stabil di sekitar harga $72.02 setong, selepas mencatatkan kenaikan 4.2% pada sesi sebelumnya.
Sementara itu, dagangan WTI Amerika Syarikat pula diniagakan pada $72.02 setong, menyusuli peningkatan 4.6% yang dicatatkan sesi sebelum ini.
Peningkatan ini dilihat didorong oleh penyusutan US dolar yang menjadikan harga minyak mentah lebih murah bagi pemegang matawang utama lain.
Kedua-dua penanda aras telah merosot dengan ketara pada hari Isnin, selepas OPEC+ bersetuju untuk meningkatkan pengeluaran minyak mentah sebanyak 400,000 tong sehari mulai bulan Ogos hingga Disember.


Ekonomi US Terus Kukuh, Bidang Ekonomi Mendapat Pujian Yellen

Pengerusi Federal Reserve Janet Yellen memuji pengajian bidang ekonomi dalam ucapannya dihadapan pensyarah-pensyarah ekonomi di Washington D.C semalam.
Yellen yang telah mengetuai The Fed sejak tiga tahun lalu, mengatakan pengajian dalam bidang ekonomi membantu pelajar dalam menguruskan kewangan peribadi dan memberikan mereka kemahiran analitik yang diperlukan dalam pekerjaan dan kehidupan. Dalam ucapannya, tiada sebarang komen spesifik tentang ekonomi US dan polisi monetari yang akan digunakan di masa hadapan.
Namun begitu, dari segi ekonomi secara keseluruhan, beliau mengatakan ekonomi sedang berada dalam keadaan baik dan tidak menghadapi sebarang masalah yang besar dengan pasaran pekerjaan US terus mengukuh.
 Pengerusi The Fed dalam FOMC (Federal Open Market Committee) bertanggungjawab, untuk menetapkan polisi monetari di US. The Fed sebelum ini melalui FOMC pada 14 Disember telah menaikkan kadar ‘Fed Fund Rate’ sebanyak 25 mata asas kepada 0.75% dari 0.50% sebelum itu. Ketika ini pasaran sedang mengikuti tren ekonomi terkini untuk menjangka bilakah kadar akan dinaikkan lagi tahun ini.
Mesyuarat bagi penetapan kadar selepas ini akan berlangsung  pada 31 Januari-1 Februari iaitu mesyuarat yang pertama pada 2017. Pasaran menjangka tiada perubahan kepada polisi monetari semasa mesyuarat itu nanti, dan mesyuarat kedua tahun ini sebagai potensi yang terdekat kepada kenaikan kadar dengan jangkaan tiga kali kenaikan pada 2017.
Mesyuarat The Fed pada 31 Januari ini, dijangka akan menjadi medan bagi FOMC membincangkan polisi pentadbiran Trump khususnya rangsangan fiskal yang dijanjikan beliau sebelum ini.


8 Berita Forex Penting Tumpuan Pasaran Minggu Ini (18-22 Januari 2021)

Berikut merupakan sebahagian daripada data-data ekonomi penting yang akan menjadi tumpuan pasaran sepanjang minggu ini.
Data Keluaran Dalam Negara Kasar China (Isnin 10.00 Pagi): Pertumbuhan GDP China untuk suku terakhir 2020 akan dinilai pelabur. Angka bacaan dijangka mencatatkan peningkatan berbanding suku sebelumnya dan akan menambahkan keyakinan terhadap pelabur terhadap pemulihan aktiviti ekonomi bagi ekonomi kedua terbesar dunia itu.
Sentimen Ekonomi ZEW Jerman (Selasa 6.00 Petang): Data tinjauan institusi pelabur di Jerman ini akan mengukur tahap kesihatan ekonomi di Jerman sebagai ekonomi terbesar di Eropah. Bacaan data kekal berada di atas paras optimis sejak April tahun lalu.
Data Inflasi UK (Rabu 3.00 Petang): Setelah kadar inflasi di UK meningkat kepada 0.7% pada Oktober lalu, bacaan data mula susut semula kepada 0.3% pada November. Bacaan untuk Disember dijangka sedikit meningkat semula kepada 0.5%.
 Data Inflasi Eropah (Rabu 6.00 Petang): Kadar inflasi di Eropah mencatatkan bacaan rendah untuk 4 bulan berturut-turut berikutan ekoomi yang berdepan krisis pandemik. Bacaan akhir inflasi untuk Disember 2020 kekal dijangka lemah seperti bacaan sebelum.
Mesyuarat Polisi Bank Pusat Kanada (Rabu 11.00 Malam): Bank of Canada (BOC) dijangka akan terus mengekalkan kadar faedah terendah tidak berubah di paras 0.25%. Pelabur berwaspada terhadap khabar angin untuk bank pusat menurunkan kadar pada minggu ini berikutan berdepan situasi pandemik.
Laporan Pekerjaan Australia (Khamis 8.30 Pagi): Pertambahan pekerjaan akan memberi petunjuk terhadap kesihatan sektor buruh. Namun pertambahan pekerjaan di Australia untuk bulan Disember lalu dijangka lebih rendah sementara kadar pengangguran diramalkan sedikit menurun.
Mesyuarat Polisi Bank Pusat Jepun (Khamis): Bank of Japan (BOJ) dijangka akan terus mengekalkan kadar faedah di paras yang rendah pada -0.10%. Langkah pelonggaran polisi juga dilihat sedang giat diusahakan di Jepun dalam menyokong kestabilan semula ekonomi.
Mesyuarat Polisi Bank Pusat Eropah (Khamis 8.45 Malam): European Central Bank (ECB) pada mesyuarat lalu mengetengahkan isu kadar inflasi yang rendah serta kadar pertukaran yang tinggi. Penggubal undang-undang dijangka akan menyuarakan semula isu tersebut. Tiada perubahan polisi dijangkakan untuk mesyuarat terbaru.


Emas Naik Menghampiri Paras Pembukaan Harga Minggu Ini, Fokus Beralih Kepada Data PPI Amerika

Di sesi eropah melihat kenaikan semula harga emas menghampiri pembukaan harga minggu ini, namun keuntungan terhad berikutan para pelabur terus membeli aset berisiko dan menjual logam safe haven.
Pasaran hadapan emas di Comex didangangkan pada $1,334.98 per ounce pada jam 5.00 petang, naik 0.33% atau $4.40 selepas jatuh ke paras terendah awal bulan September pada harga $1,326.70 semalam.
Harga emas jatuh dua sesi berturut-turut pada hari Selasa, berikutan minat pelabur beralih kepada aset berisiko seperti saham, selepas kebimbangan membeli akibat ketegangan Korea Utara dan badai Irma semakin reda.
Harga emas meningkat kepada $1,362.40 pada hari Jumaat lepas, paras tertinggi setahun yang lalu selepas taufan Irma membadai Florida serta pasaran bimbang dengan spekulasi ujian peluru berpandu atau senjata nuklear oleh Korea Utara seterusnya pada sambutan ulang tahun  penubuhan negara mereka 9 September yang lalu.
 Para pelabur kini mengalih perhatian mereka kepada data-data ekonomi US akan datang bagi mencari petunjuk-petunjuk baru berkenaan tempoh yang akan diambil oleh Federal Reserve untuk mengecilkan pegangan bon, serta keupayaan mereka untuk menaikkan kadar faedah pada tahun ini.
Laporan indeks harga pengeluar (PPI) Amerika akan dikeluarkan pada jam 8.30 malam ini, dan indeks harga pengguna (CPI) pula pada hari Khamis esok. Kedua-dua data ini merupakan antara data ekonomi penting bagi Fed dalam membuat keputusan polisi monetari seterusnya.
Anda boleh dapatkan Buku Analisis Fundamental untuk Forex Trader untuk melihat data-data ekonomi yang penting bagi bank pusat untuk menilai keadaan ekonomi semasa serta bagaimana data-data tersebut membantu bank pusat membuat keputusan polisi mereka.
Pasaran kekal meragui kenaikan kadar faedah Fed akhir tahun ini berikutan pandangan inflasi yang lemah. Walau bagaimanapun, Federal Reserve dijangka akan mulakan proses pengecilan penyata imbangan pada musim luruh nanti.
Emas sensitif dengan pergerakan dolar. Dolar yang lemah menyebabkan harga emas lebih murah untuk dimiliki oleh pemilik matawang asing yang lain.


Sentimen Terkini Pasaran Pada Awal Sesi Asia Hari Isnin

US dollar mengukuh berbanding Sterling dan Euro pada Isnin dengan Britain berusaha untuk mendapatkan perjanjian menjelang perhimpunan penting Kesatuan Eropah (EU).
Masalah sempadan Britain dan Ireland telah banyak mempengaruhi perjanjian Brexit. Matawang GBP juga berhadapan tekanan selepas komen yang dibuat oleh bekas menteri luar Boris Johnson pada Ahad.
Boris adalah watak utama dalam kempen untuk meninggalkan Kesatuan Eropah pada tahun 2016 dan dianggap sebagai calon kegemaran untuk menggantikan Perdana Menteri Theresa May.
Indeks US dollar yang mengukur kekuatan matawang greenback berbanding enam matawang yang lain membuat kenaikan 0.11% setakat pada pukul 9.36 pagi.
 Major pair seperti EUR/USD setakat ini membuat penurunan 0.08%, di mana GBP/USD didagang merosot 0.35%. USD/JPY pula jatuh 0.06%, dengan USD/CAD didagang 0.05% lebih rendah. USD/CHF pula didagang menurun 0.22%. Pair AUD/USD dan NZD/USD masing-masing mencatat penurunan 0.07% dan 0.08%.
“Fokus utama Sterling ketika ini adalah Brexit dan data ekonomi mungkin boleh mengalihkan perhatian daripadanya,” demikian kata Kathy Lien pengarah urusan di BK Asset Management. “Masa berjalan dan perjanjian yang semakin hampir dikaburi dengan harapan palsu, pelabur pula hanya menunggu berita rasmi.”
Walaupun greenback menguat berbanding matawang utama yang lain, tetapi ia dilihat melemah berbanding Yen. Matawang JPY telah mengukuh dalam beberapa sesi dagangan sebelum ini dengan peralihan pasaran kepada matawang safe-haven.
Setiausaha Perbendaharaan AS, Mnuchin pada Sabtu mengatakan akan mencegah manipulasi matawang dalam perjanjian perdagangan mereka di masa hadapan. Antara negara yang terlibat adalah Jepun. Komen ini telah menimbulkan kebimbangan terhadap Jepun.


EUR/USD Papar Penurunan Harian 70 Pips, Perubahan Trend Bearish?

Menuju dagangan ke penghujung minggu, sentimen pasaran kembali berubah ke arah lebih berisiko dengan kebimbangan terhadap peningkatan kes jangkitan Coronavirus terutama di Amerika Syarikat (AS).
Florida dilaporkan menjadi lokasi pusat penularan pandemik terbaru dan kes jangkitan turut merebak ke Texas, Arizona dan negeri di sekitar.
Tabung Kewangan Antarabangsa (IMF) telah mengeluarkan unjuran ekonomi global yang semakin buruk untuk tahun 2020. Pertumbuhan ekonomi global dijangkakan menyusut kepada 4.9% berbanding penguncupan 3.9% sebelum ini.
US dolar mula didagangkan kukuh pada sesi pasaran New York semalam ekoran permintaan terhadap matawang safe-haven itu kembali meningkat.
Manakala Euro bergerak lemah berbanding US dolar selepas turut ditekan oleh ancaman tarif Amerika Syarikat terhadap Eropah yang kembali meningkatkan ketegangan hubungan dagang mereka.
Dilaporkan AS sedang mempertimbangkan tarif tambahan terbaru terhadap produk barangan dari UK, Perancis, Sepanyol dan Jerman yang bernilai $3.1 bilion USD.
Oleh itu, dapat dilihat US dolar kembali menekan Euro dengan penurunan harga yang dipamerkan pada carta pasangan matawang EUR/USD.
Bergerak mendatar pada sesi Asia semalam, harga mula menunjukkan tanda-tanda penurunan pada sesi Eropah dengan menguji paras sokongan Moving Average 50 (MA50) pada rangka masa 1 jam pergerakan harga.
 Penurunan diteruskan pada sesi New York sehingga ke paras sekitar 1.12500, menguji semula zon RBS (resistance become support) tersebut sebelum pergerakan harga perlahan pada sesi Asia pagi ini.
Selepas mencatatkan penurunan harian sekitar 70 pips, dengan jangkaan perubahan trend bearish harga dilihat akan membuat penurunan menuju zon support di bawah paras 1.12000.
Momentum penurunan yang dikekalkan boleh mendorong harga mencecah sehingga ke paras 1.11000.
Namun jika harga kembali membuat kenaikan semula melepasi halangan MA50 dan paras penting 1.13000, kenaikan harga akan menguji paras ketinggian mingguan pada rintangan 1.13500 yang juga merupakan zon SBR (support become resistance).
Kenaikan lebih tinggi akan menguji pula zon resistance di sekitar paras 1.14000 yang masih gagal ditembusi sejak Mac lalu.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Sinar Emas Kembali Malap, Harga Susut Semula Bawah $1,760

Pergerakan harga yang suram didagangkan untuk komoditi emas sementara pelabur terus menanti ucapan Pengerusi Federal Reserve (Fed) Jerome Powell di simposium Jackson Hole yang bermula pada hari ini.
Selain daripada itu, terbitan data pertumbuhan ekonomi Amerika Syarikat (AS) bagi suku kedua semalam dengan bacaan terbaru yang sedikit menaik -0.6% berbanding daripada -0.9% berbanding bacaan awal yang diterbitkan bulan lalu.
Indeks dolar dan hasil bon AS 10 tahun yang dilihat bergerak suram gagal untuk memacu pergerakan emas yang lebih jelas dalam pasaran minggu ini. Namun tidak dinafikan terdapat sedikit peningkatan pada harga emas menuju penghujung minggu.
Perhatikan pergerakan harga pada carta pasangan XAU/USD yang mengukur nilai emas berbanding US dolar, harga dilihat berjaya membuat kenaikan pada dagangan Khamis semalam selepas harga yang bergerak mendatar pada dagangan pertengahan minggu.
Lonjakan harga dilihat berjaya melepasi paras 1760.00 namun seperti yang dibimbangi pelabur, harga menyusut semula susulan terbitan data KDNK AS yang sedikit mengukuhkan mata wang US dolar di sesi New York.
Namun penurunan lebih rendah tidak diteruskan dan harga dilihat mengakhiri dagangan sehingga ke penghujung sesi sekitar bawah paras 1760.00.
Bersambung pada sesi dagangan Asia hari ini pula, harga dilihat masih lagi bergerak perlahan di zon tersebut meniti di atas paras sokongan Moving Average 50 (MA50) pada rangka masa 1 jam di carta XAU/USD.
 Sedikit penurunan di bawah paras MA50 di sesi Eropah boleh mencetus jangkaan awal untuk perubahan trend bearish semula, namun masih awal untuk menentukan arah pergerakan harga yang lebih jelas sebelum petunjuk oleh ucapan Jerome Powell.
Sekiranya harga kembali meneruskan kenaikan dan melepasi zon rintangan 1760.00, kenaikan bakal dilanjutkan untuk menuju pula ke zon SBR (support become resistance) 1780.00 dengan US dolar berkemungkinan terus menyusut.
Kenaikan lebih tinggi seterusnya bakal mencapai semula ke paras ketinggian 1800.00 untuk harga menguji sekali zon rintangan tersebut.
Sebaliknya jika emas menjunam selepas ucapan Powell, pelabur berkemungkinan melihat harga susut dahulu ke zon sekitar 1740.00 atau terus menjunam lebih rendah melepasi paras terendah mingguan pada 1728.00.
Penurunan harga yang lebih rendah diteruskan bakal mencecah ke zon support tumpuan 1720.00 untuk mencatatkan paras terendah terbaru 4 minggu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Harga Panjat $1,970 Sebelum Menjunam Kaw-Kaw

Pelabur emas menyaksikan pergerakan agresif pada harga komoditi itu pada dagangan sesi New York semalam susulan perubahan pada mata wang US dolar.
Setelah menyaksikan bank pusat Kanada juga turut menaikkan kadar faedah semalam sama seperti bank pusat Australia pada Selasa, telah menimbulkan persoalan sama ada Federal Reserve (Fed) juga mungkin akan membuat perkara sama pada mesyuarat FOMC minggu hadapan.
US dolar pada mulanya bergerak lemah di awal sesi New York, sebelum kembali kukuh semula menekan harga emas jatuh lebih parah sehingga ke penghujung sesi.
Pergerakan harga di terjemah pada carta XAU/USD yang mengukur nilai emas berbanding US dolar.
Lonjakan awal berlaku sehingga harga capai paras 1970.00, namun suasana bertukar apabila harga terus berbalik arah membuat terjunan.
Penurunan tidak terhenti setakat 1950.00, malah turun lebih rendah hingga ke sekitar 1940.00.
Pergerakan harga kembali berada di bawah paras halangan Moving Average 50 (MA50) pada rangka masa 1 jam di carta XAU/USD mengisyaratkan trend bearish menuju penghujung minggu.
 Ada lantunan yang dipaparkan di sesi Asia dan Eropah hari ini (Khamis), namun harga masih berada di bawah paras 1950.00.
Paras tersebut dilihat akan menjadi rintangan awal untuk diuji dan jika kenaikan diteruskan, halangan MA50 pula akan cuba ditembusi untuk isyarat perubahan trend semula buat emas.
Jika ketinggian 1970.00 semalam berjaya diatasi, zon 1980.00 dilihat sebagai tumpuan utama untuk harga tuju kembali.
Namun jika dagangan sesi berikutnya memperlihatkan corak terjunan harga semalam bersambung lagi, harga berkemungkinan akan menuju support minggu lalu sekitar 1932.00.
Dan sasaran untuk kejatuhan harga emas yang lebih rendah, paras 1900.00 akan akan menjadi paras penting bakal diuji dan reaksi harga di sekitar tersebut akan diperhatikan.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Dendam Kesumat Seorang Trader, Akhirnya Memakan Diri Sendiri

Waktu yang paling bahaya buat seorang trader selepas mengalami loss yang sangat besar.
Naluri untuk membalas dendam terhadap market, keinginan untuk mendapatkan semula jumlah loss tadi membuak-buak dan hati takkan tenang selagi tak cover balik loss tadi dan dapatkan untung semula.
Perkara ini sangat berbahaya dan diakibatkan oleh keputusan yang tidak rasional akan menyebabkan jumlah loss untuk membalas dendam adalah lebih dasyat daripada loss yang pada awalnya tadi.
Ada yang MC/SO dan inilah saat getir, saat yang menentukan sama ada nak mengalah daripada industri ini.
“Broker penipu! Market makan duit aku! Betullah cakap kawan aku, trade nak dapat duit ni angan-angan belaka!”
Dan dialog seperti di atas keluar menjadi status Facebook, Twitter dan sebagainya.
 Di sini ada 1 nasihat daripada Chuck Hays daripada temu bual bersama Kathy Lien untuk bukunya :
“Trade untuk balas dendam adalah trade yang membabi buta. Risiko diambil 100% menggunakan emosi. Jika trading plan tak menjadi dan anda cuba untuk trade mahu dapatkan balik jumlah loss tadi, anda akan kehilangan duit yang lebih banyak. Saya rasa saya sudah belajar daripada pengalaman sebelum ini adalah lebih baik, senang dan selamat untuk mendapatkan kembali loss tadi dengan konsep sedikit demi sedikit. Rahsianya adalah fokus kepada trade yang tinggi kebarangkaliannya untuk profit dan ulang fokus ini sehingga profit dapat cover kerugian tadi.”
Dengan konsep yang tenang dan steady ini akan mengelakkan kita daripada mudah tertekan dan risiko yang diambil tidaklah terlalu besar.
Ada saja yang apabila loss, mula nak buka trade dengan full margin yang akhirnya menyebabkan akaun hangus begitu saja. Rugi kan?
Strategi ini yang menunjukkan trader seperti Chuck mampu kekal lama dalam industri ini dan berjaya.
Ingat, ubah mindset daripada “trade dan cepat kaya” kepada “trade tanpa menghanguskan akaun”.
Selepas loss, jaga emosi, tenangkan diri. Kemudian cari setup yang win dia tinggu. Jaga MM dan akaun tidak akan MC/SO semudah ABC.


Inflasi Teras Jepun Bulan Julai Meningkat 0.5% Seperti Yang Dijangkakan

Harga pengguna Jepun meningkat tujuh bulan berturut-turut selepas laporan semalam menunjukkan peningkatan bagi bulan Julai, manakala inflasi teras masih mengekalkan momentum ke atas, menunjukkan negara dengan ekonomi ketiga terbesar dunia ini telah kembali pulih.
Indeks harga pengguna (CPI) teras tidak termasuk makanan mentah merupakan proksi kepada inflasi teras meningkat 0.5% pada bulan Julai seperti yang dilaporkan oleh Jabatan Statistik Jepun hari ini. Bacaan tersebut sama seperti jangkaan median oleh pakar ekonomi dan telah meningkat selama tujuh bulan terturut-turut. Bagi CPI negara pula meningkat 0.4% sama seperti yang dijangkakan
 Inflasi teras di Tokyo yang menjadi tanda aras utama trend harga dalam negara meningkat 0.4%, mankala harga teras di bandar-bandar besar pula meningkat 0.2% pada bulan Jun.
Indeks perumahan mendapat tekanan inflasi, namun masih lagi dalam lingkungan sasaran bank pusat Jepun (BoJ). Pembuat polisi sekali lagi menangguhkan tempoh untuk mereka mencapai sasaran inflasi 2%, menjadi petunjuk kepada jangkaan pelonggaran polisi akan kekal dibincangkan di masa hadapan.
Ekonomi di Jepun semakin meningkat, dengan keluaran dalam negara kasar (KDNK) berkembang untuk enam suku tahunan berturut-turut, dengan suku tahunan kedua 2017 meningkat 1%, melepasi jangkaan 0.6%. Pada unjuran tahun ke tahun, ekonomi berkembang 4% berbanding jangkaan 2.5%.


Dolar New Zealand Dibawah Tekanan Selepas Kejatuhan Mendadak Harga Tenusu

Data terbaru Indeks harga Global Dairy Trade (GDT price index) sebentar tadi, merekodkan kejatuhan mendadak sebanyak 3.90% berbanding kejatuhan 0.50% dalam data sebelum ini. Harga keseluruhan susu tepung (Whole Milk Powder) juga jatuh secara mendadak sebanyak 7.70%.
Data ini adalah sama seperti data consumer price index (CPI). Perbezaannya ialah Indeks GDT hanya mengira perubahan harga produk-produk tenusu.
Menurut Rabobank, bekalan susu dari pasaran utama tenusu  jatuh 2.6 juta tan semasa separuh masa kedua tahun 2016.
 Terdapat kejatuhan dalam pengeluaran produk tenusu New Zealand dalam masa enam bulan sehingga 30 November dengan 5.7% kejatuhan berikutan faktor cuaca yang masih memberi impak kepada pengeluaran.
Kejatuhan dalam pengeluaran ini akan terus memberi tekanan kepada harga dalam jangka pendek dan dijangka industri tenusu di New Zealand ini akan melonjak semula pada 2017. Sektor tenusu ini pula akan menyokong ekonomi pada 2017 dengan peningkatan pendapatan di luar bandar.
Untuk rekod, New Zealand adalah pengeluar kelapan terbesar produk tenusu dunia. Disebabkan kebergantungan yang agak tinggi dalam produk tenusu, sebarang berita-berita negatif yang melibatkan pengeluaran produk tenusu akan memberi kesan kepada ekonomi New Zealand.


EUR/USD Ganas! Papar Lonjakan Ke Paras Tumpuan 1.13500

Kenyataan hawkish daripada Federal Reserve (Fed) di mesyuarat FOMC sebelum ini tampaknya gagal untuk terus pengaruhi matawang USD kembali mencatat pengukuhan pada penghujung minggu lalu.
Yakni pengukuhan itu terbantut akibat sentimen pasaran risk-on berikutan terdapat beberapa kajian pakar yang menyatakan bahawa jangkitan Omicron jauh lebih rendah serta terbitan data ekonomi Amerika Syarikat (AS).
Secara tidak langsung ia telah membuatkan permintaan kepada USD sedikit berkurang dan penerbitan indeks perbelanjaan peribadi pengguna AS pada sesi New York malam ini pula akan menjadi tumpuan pelabur.

Harga pada carta pasangan matawang EUR/USD nampaknya telah pun menampilkan kejutan dengan membuat kenaikan harian melebihi 70 pips untuk kembali didagangkan di atas zon tumpuan 1.13000.
Turut dilihat bahawa pergerakan harga seakan ingin menguji paras rintangan bagi bulan Disember ini sekitar 1.13500 dan harga telah pun kekal menyambung kenaikan pada awal sesi Asia hari ini (Khamis).
Indikasi untuk pelabur melihat trend bullish yang lebih utuh lagi terus kelihatan selaras dengan harga masih kekal didagangkan di atas paras halangan Moving Average 50 (MA50) pada rangka masa 1 jam.
 Paras rintangan 1.13500 akan terus kekal menjadi tumpuan untuk diuji serta akan dinilai oleh pelabur setelah sejak kebelakangan ini paras tersebut sering kali mengekang kenaikan harga yang lebih tinggi.
Sekiranya pergerakan harga berdaya untuk menembusi paras rintangan itu, sama sekali mungkin akan memacu harga dalam mempamer isyarat bullish yang jelas dan dijangka bakal menuju ke zon 1.14000.
Namun sebaliknya paras sokongan sekitar 1.12650 akan terus dijadikan sebagai paras paling penting untuk dijejaki terlebih dahulu andai kata harga kembali membuat penurunan untuk kekal mendatar.
Reaksi harga pada paras berkenaan bakal dinilai oleh pelabur susulan ia kerap menyokong kenaikan harga sepanjang dagangan Disember sebelum kemungkinan akan mencecah ke zon sokongan 1.12000.
Lihat gambar carta harga pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data ADP Dilaporkan Meningkat Pada April Namun Para Pelabur Kekal Berwaspada! Ini Sebabnya

Syarikat swasta A.S meningkatkan pengambilan pekerja pada bulan April, namun terdapat tanda-tanda bahawa pasaran buruh semakin perlahan di tengah-tengah kadar faedah yang lebih tinggi.
Bilangan pekerjaan swasta sebanyak 296,000 pekerjaan bulan lepas, berdasarkan laporan ADP pada hari Rabu. Data untuk Mac disemak lebih rendah dengan menunjukkan 142,000 pekerjaan ditambah dan bukannya 145,000 seperti yang dilaporkan sebelum ini. Ahli ekonomi yang ditinjau oleh Reuters telah meramalkan pekerjaan swasta meningkat 148,000.
Rizab Persekutuan dijangka menaikkan kadar faedah semalaman penanda arasnya sebanyak 25 mata asas lagi kepada julat 5.00%-5.25% pada akhir mesyuarat dasar dua hari pada hari Khamis sebelum berpotensi menghentikan kempen mengetatkan dasar monetari terpantas bank pusat A.S. sejak tahun 1980-an.
Kadar faedah yang lebih tinggi memperlahan permintaan untuk pekerja dan pengambilan pekerja mungkin terhakis oleh pengetatan dalam pinjaman bank berikutan kegawatan pasaran kewangan baru-baru ini. Kebuntuan untuk menaikkan had pinjaman kerajaan persekutuan berjumlah $31.4 trilion menimbulkan risiko besar kepada ekonomi dan pasaran buruh.
 Setiausaha Perbendaharaan Janet Yellen memberi amaran pada hari Isnin bahawa kerajaan boleh kehabisan wang dalam masa sebulan.
Kerajaan melaporkan pada hari Selasa bahawa terdapat 9.6 juta peluang pekerjaan pada akhir Mac, terendah sejak Mei 2021. Namun begitu, pasaran buruh kekal kukuh dengan 1.6 peluang pekerjaan untuk setiap pekerja yang menganggur pada bulan Mac, jauh melebihi julat 1.0-1.2 yang dikatakan ahli ekonomi adalah konsisten dengan pasaran pekerjaan yang tidak menjana inflasi yang terlalu tinggi.
Laporan ADP, yang dihasilkan ersama dengan Stanford Digital Economy Lab, diterbitkan lebih awal daripada laporan pekerjaan Biro Statistik Buruh Jabatan Buruh yang lebih komprehensif. Atas dasar itu ia bukan pengukur yang boleh dipercayai dalam meramalkan senarai gaji swasta dalam laporan pekerjaan BLS.
Dengan keuntungan dijangka dalam pekerjaan kerajaan, jumlah bacaan NFP diramalkan meningkat sebanyak 179,000 pekerjaan bulan lepas selepas memperoleh 236,000 pada Mac.


Tiga Data Ekonomi Penting Pada Hari Terakhir Minggu Ini

Tumpuan Terhadap Makro Data UK
Fokus kepada GBP/USD hari Jumaat. Laporan data imbangan perdagangan (trade balance) serta data pengeluaran industri dan pembuatan akan memberi petunjuk baru kepada para pelabur tentang kekuatan ekonomi UK yang kini masih dalam ketidaktuan hasil rundingan Brexit.
Penganalisi menjangkakan bacaan yang bercampur dengan pengeluaran industri dijangka jatuh 0.2% pada Julai berbanding 0.5% bulan sebelumnya, manakala pengeluran pembuatan pula meningkat 0.3%%
Bagi data imbangan perdagangan UK yang mengukur perbezaan antara nilai import dan eksport barangan dan perkhidmatan, dijangka akan mengecil kepada -11.95 billion bagi bulan Julai berbanding -12.72 billion pada bulan yang sebelumnya.
Data Makro China berakhir minggu ini
Data Makro di China juga akan dikeluarkan pada Jumaat, dan penelitian diberikan bagi melihat sejauh mana kemajuan pada perkembangan ekonomi mereka selepas negara tanah besar tersebut menukarkan model pertumbuhan yang lebih tertumpu kepada pengguna, mengurangkan pergantungan terhadap pertumbuhan eksport.
 Penganalis menjangkakan data bagi eksport bergerak perlahan bagi bulan Ogos dengan bacaan 6% (eksport) dan 10% (import) berbanding setahun yang lalu.
Data inflasi pengguna (CPI) dan pengeluar (PPI) bagi bulan Ogos juga akan berakhir pada minggu ini.
Komiditi seperti emas sangat sensitif dengan data-data ekonomi China kerana negara tersebut kekal menjadi pengimport terbesar dan pengguna komiditi terbesar.
Kiraan pelantar minyak Baker Hughes
Data mingguan aktiviti penggalian minyak oleh Baker Hughes pada Jumaat, akan memberi petunjuk baru kepada para pelabur mengenai pengeluaran minyak di US dan permintaan minayk dalam pasaran selepas bilangan pelantar yang aktif semakin berkurangan sejak beberap minggu yang lalu.
Kiraan bilangan pelantar mingguan ini amat penting bagi industri penggalian kerana menjadi proxy kepada pengeluaran dan permintaan terhadap perkhidmatan minyak.
Semalam harga minyak mentah West Texas Intermediate (WTI) jatuh 7 sen kepada $49.09 selepas data bekalan menunjukkan peningkatan buat pertama kali sejak 10 minggu yang lalu.


Analisis GOLD – Kenaikan Harga Diteruskan, Emas Semakin Hampiri $1,800

Dagangan emas semakin menunjukkan pemulihan pada penghujung minggu dengan peningkatan harga yang dipaparkan semakin menghampiri semula paras $1,800.
Pada carta harga XAU/USD yang mengukur nilai emas berbanding US dolar, harga sebelum ini dilihat telah menjunam sebaik sehaja mencapai paras 1800.00 minggu lalu.
Penurunan harga walau bagaimanapun disokong pada zon harga 1765.00 untuk beransur-ansur meningkat semula sejak awal minggu.
Emas dilihat lebih menjadi tarikan pelabur dalam suasana pasaran yang masih berisiko walaupun US dolar juga telah kembali mencatatkan pemulihan semula.
Jika diteliti pergerakan harga, paras sokongan Moving Average 50 (MA50) pada rangka masa 1 jam dilihat menyokong corak bullish untuk emas meneruskan peningkatan pada penghujung minggu.
Selepas harga mendatar pada paras 1780.00 dan juga menguji paras MA50 pada sesi New York semalam, harga telah menyambung kenaikan sehingga ke paras sekitar 1794.00 setakat sesi Eropah hari ini.
 Jika momentum kenaikan tersebut berjaya dikekalkan, pelabur sekali lagi akan melihat paras tumpuan 1800.00 akan kembali diuji.
Lonjakan lebih kukuh harga emas yang berjaya melepasi paras 1800.00 akan merekodkan paras ketinggian terbaru emas untuk tempoh dagangan 5 minggu.
Sebaliknya jika harga kembali menjunam semula, paras sokongan yang menjadi tumpuan semalam pada 1780.00 diharapkan pelabur untuk kekal menyokong semula kenaikan harga.
Namun jika penurunan harga gagal dikekang, zon support tumpuan harga seterusnya dilihat pada 1765.00 seperti yang diuji pada awal minggu ini.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Tuntutan Pengangguran Mingguan Kekal Meningkat! Adakah Ini Tanda The Fed Masih Akan Kekalkan Langkah Agresif?

Bilangan rakyat Amerika yang memfailkan tuntutan baharu untuk faedah pengangguran meningkat kurang daripada jangkaan minggu lepas, menunjukkan pasaran buruh yang masih lagi bertumbuh dan dalam masa yang sama ekonomi pulih lebih cepat daripada yang dianggarkan pada suku ketiga sebelum ini.
Tuntutan awal untuk faedah pengangguran negeri meningkat 2,000 kepada 216,000 pelarasan musim bagi minggu berakhir 17 Disember, lapor Jabatan Buruh pada Khamis. Ahli ekonomi yang ditinjau oleh Reuters telah meramalkan 222,000 tuntutan untuk minggu terkini.
Tuntutan pengangguran telah naik dan turun dalam beberapa minggu kebelakangan ini, tetapi kekal di bawah ambang 270,000, yang menurut ahli ekonomi adalah sesuatu yang tidak diharapkan. Terdapat pemberhentian pekerjaan dalam sektor teknologi dan industri sensitif kadar faedah seperti perumahan tidak mempunyai kesan material terhadap tuntutan.
Pengerusi Rizab Persekutuan Jerome Powell minggu lalu berkata ” kita mengalami kekurangan buruh struktur”. Pasaran buruh yang ketat mendorong bank pusat A.S kekal untuk mengetatkan dasar yang agresif, dengan the Fed minggu lepas mengunjurkan sekurang-kurangnya 75 mata asas kenaikan tambahan dalam kos pinjaman menjelang akhir tahun 2023. The Fed elah menaikkan kadar dasarnya sebanyak 425 mata asas tahun ini daripada hampir sifar kepada julat 4.25%-4.50%, yang tertinggi sejak akhir 2007.
 Data tuntutan meliputi tempoh semasa kerajaan meninjau pertubuhan perniagaan untuk komponen NFP dalam laporan pekerjaan Disember. Pertumbuhan pekerjaan purata 392,000 sebulan pada tahun ini.
Ahli ekonomi percaya bahawa syarikat berkemungkinan mengurangkan pengambilan pekerja sebelum memulakan pemberhentian. Majikan pada umumnya keberatan untuk memberhentikan pekerja selepas bergelut mencari tenaga kerja semasa pandemik Covid-19.
Laporan tuntutan menunjukkan bilangan orang yang menerima faedah selepas minggu awal bantuan turun 6,000 kepada 1.672 juta pada minggu berakhir 10 Disember.
Beberapa ahli ekonomi, bagaimanapun, telah berhujah untuk tidak membaca kenaikan berterusan dalam tuntutan berterusan sebagai tanda keadaan pasaran buruh yang semakin reda. Mereka ambil perhatian bahawa kebanyakan pekerja memilih untuk tidak memulakan kerja baharu semasa tempoh cuti dan syarikat juga ditutup buat sementara waktu pada kali ini.
Disisi lain, Keluaran dalam negara kasar meningkat pada kadar tahunan 3.2% pada suku lepas, lapor kerajaan dalam anggaran ketiga KDNK. Ianya telah disemak daripada kadar 2.9% yang dilaporkan bulan lepas. Ekonomi telah menguncup pada kadar 0.6% pada suku kedua.
Walaupun kebimbangan terhadap kemelesetan yang semakin meningkat dan kemerosotan pasaran perumahan, anggaran pertumbuhan bagi suku keempat adalah setinggi 2.7%, dengan pengguna melakukan kerja berat, juga disokong oleh penjimatan terkumpul semasa pandemik.


Kos Sara Hidup Tinggi Dorong Pekerja UK Kembali Bekerja

Krisis kos sara hidup yang semakin meningkat telah mendorong pekerja Britain menyertai semula pasaran buruh pada kadar terpantas sejak sebelum pandemik Covid-19 melanda.
Terbaharu, Pejabat Perangkaan Nasional (ONS) melaporkan peningkatan 296,000 dalam bilangan orang yang bekerja dalam tempoh tiga bulan hingga Mei 2022, peningkatan terbesar sejak tiga bulan hingga Ogos tahun lalu.
Bagaimanapun, kadar pengangguran UK kekal tidak berubah pada 3.8% dalam tempoh yang sama, lebih baik daripada jangkaan untuk meningkat sedikit pada 3.9%.
Peningkatan ini dibantu oleh bilangan pekerja sepenuh masa yang meningkat kepada rekod tertinggi dan turut diikuti oleh pekerja sambilan.
 Tanda-tanda pengambilan pekerja kukuh yang berterusan mungkin meningkatkan keyakinan Bank of England (BOE) untuk menaikkan lagi kadar faedah pada bulan depan.
Namun, masih tiada petanda jelas dalam data yang mungkin mencetuskan tindakan bank pusat untuk meningkatkan kadar lebih daripada 25 mata asas yang biasa dilaksanakannya.
Sementara itu, pertumbuhan dalam gaji terus menunjukkan peningkatan dalam tempoh tiga bulan hingga Mei kepada 4.3% tetapi mewakili kejatuhan terbesar dalam rekod sejak 2001 apabila diselaraskan untuk ukuran indek harga pengguna inflasi.
ONS melaporkan pertumbuhan dalam jumlah gaji, termasuk bonus, perlahan kepada 6.2% daripada 6.8%.


Matawang Komoditi Berisiko – Selepas Loonie Mengalami Kejatuhan Semalam, Aussie Pula Mengikut Jejak langkah

Matawang dolar Amerika pada dagangan Isnin bergerak perlahan berikutan fokus pelabur yang masih melihat sentimen pasaran risk-on tidak menyebelahi matawang USD tersebut.
Pelabur juga turut memberi tumpuan pada rundingan dagang antara Amerika Syarikat dan China dengan persetujuan rundingan oleh kedua pihak tersebut akan melenyapkan masalah terhadap pertumbuhan ekonomi global.
Wakil rundingan Amerika Syarikat inginkan China menghentikan subsidi perindustrian sebagai syarat perjanjian selepas mendapat tentangan ketika pertemuan di Beijing, menandakan pengunduran pada objektif utama Amerika Syarikat dalam rundingan dagang.
Sementara Euro pula didagangkan stabil semalam dan pelabur menunggu data perkilangan di Eropah pada Khamis ini untuk melihat isyarat pertumbuhan di zon Eropah.
Tempo kemerosotan yang melanda sebelum ini dilihat semakin perlahan dan pelabur sedang menantikan isyarat yang lebih kukuh untuk perkembangan ekonomi. Data yang positif akan meningkatkan kembali keyakinan para pelabur dan melonjakkan nilai saham lebih tinggi.
Pound Sterling pula masih belum menunjukkan isyarat pergerakan yang jelas pada permulaan dagangan minggu ini. Tumpuan pelabur masih terarah kepada perkembangan pada rundingan Brexit di mana para pemimpin Kesatuan Eropah telah bersetuju melanjutkan tempoh penangguhan Brexit sehingga enam bulan ke penghujung Oktober.
 Setiausaha Luar British, Jeremy Hunt pada Isnin telah menyatakan rundingan antara kerajaan dan parti pembangkang Buruh untuk mencapai kesepakatan dalam perancangan Brexit sebenarnya adalah lebih meyakinkan berbanding tanggapan pasaran.
Namun, penganalisis di Goldman Sachs berpendapat bahawa pasti akan ada turun dan naik pada dagangan Pound selagi pasaran lebih menumpukan perhatian terhadap rundingan Brexit berbanding data dan berita makroekonomi.
Sesi pasaran New York semalam menyaksikan dagangan dolar Kanada yang memberi reaksi terhadap tinjauan unjuran perniagaan oleh bank pusat Kanada. Tinjauan yang dijalankan antara 19 Februari hingga 13 Mac itu telah menunjukkan sentimen yang merosot dan indeks utama pada tinjauan jatuh ke paras negatif untuk kali pertama sejak 2016.
Susulan tinjauan tersebut dikeluarkan, dapat dilihat pergerakan harga pada USD/CAD melonjak sehingga lebih 90 pips semalam dengan kejatuhan pada nilai dagangan Loonie bersambung sehingga pasaran Asia pagi ini.
Dolar Australia pula pada pagi ini menunjukkan penurunan setelah bank pusat Australia telah mengeluarkan minit mesyuarat polisi monetari yang berlangsund pada awal April ini. Secara rumusannya, kadar faedah dijangka akan mengalami penurunan jika kadar inflasi kekal rendah sementara kadar pengangguran pula meningkat.
Matawang safe-haven Yen pula dijangka akan kekal berada dalam kelompok dagangan yang lemah berikutan ucapan daripada Gabenor Bank of Japan (BOJ), Kuroda yang berintonasi dovish. Beliau menekankan isu inflasi yang lemah dan juga pasaran buruh yang membimbangkan. Kadar eksport juga menjadi faktor kebimbangan disebabkan pertumbuhan ekonomi global yang perlahan.
Kekal mengikuti perkembangan isu-isu penting dalam pasaran kewangan untuk membantu anda mengatur strategi dagangan dengan lebih jelas dan bijak mengawal risiko dagangan harian.


Pasaran Minyak Mentah Dunia Masih Lemah

Harga minyak pada Selasa bergerak stabil selepas jatuh mendadak minggu lalu. Keadaan semasa dalam pasaran masih lagi lemah berikutan kebimbangan terhadap lebihan penawaran (oversupply) dan juga ramalan beberapa bank utama dunia yang mengurangkan ramalan harga terhadap komoditi ini.
Penanda aras minyak mentah global, Brent-oil jatuh 0.17% kepada $46.80 setakat pukul 5.25 pm. Satu lagi penanda aras WTI (West Texas Intermediate) jatuh 0.27% kepada $44.28 setong.
Harga minyak mentah ketika ini berada 18% di bawah paras pembukaan 2017 walaupun perjanjian pemotongan bekalan telah dijalankan oleh OPEC dan non-OPEC.
 Pengeluar-pengeluar utama dunia bersetuju untuk memotong sehingga 1.8 juta tong sehari, di mana perjanjian telah diperbaharui pada Mei yang melanjutkan pemotongan bekalan bermula pada Jun sehingga Mac 2018.
Pemotongan ini dilanjutkan dalam usaha untuk mengimbangi pasaran ini selepas perjanjian pertama gagal membawa harga ke paras optimum.
Walaupun dengan usaha yang telah dilakukan oleh OPEC, jumlah pengeluaran dari US telah meningkat 10% dari tahun lalu. Nigeria dan Libya yang dikecualikan daripada perjanjian juga telah meningkatkan pengeluaran mereka.
OPEC mengeksport 25.92 juta tong sehari pada Jun, 450,000 lebih banyak berbanding Mei menurut kajian yang dibuat oleh Thomson Reuters.


GBP/USD Sambung Melantun Di Awal Minggu, Tumpuan Terarah Pada Data Inflasi AS

Gagal untuk mengekalkan momentum pengukuhan selepas data NFP, mata wang US dolar bergerak suram pada sesi dagangan awal minggu memberikan ruang kepada mata wang utama yang lain termasuk Pound untuk catatkan peningkatan semalam.
Pertumbuhan pekerjaan NFP Amerika Syarikat (AS) yang meningkat lebih tinggi berbanding jangkaan pada bulan Julai telah mencetuskan lonjakan nilai US dolar berjaya di sesi akhir dagangan minggu lalu.
Membuatkan pelabur berwaspada terhadap pergerakan US dolar di awal minggu, tumpuan pasaran dilihat mula terarah kepada terbitan data inflasi AS pada Rabu dengan jangkaan angka yang menyusut.
Pelabur sedang mula menjangkakan Federal Reserve (Fed) untuk meneruskan kenaikan kadar faedah yang agresif sebanyak 75 mata asas pada mesyuarat yang terbaru, berbanding sebelum ini yang menjangkakan untuk kenaikan kadar akan diperlahankan.
Sementara mata wang Pound pula dilihat bakal dipacu oleh terbitan data keluaran dalam negara kasar (GDP) UK pada penghujung minggu ini dengan ramalan berlakunya penguncupan ekonomi untuk bulan Julai dan juga untuk suku kedua.

Jika diperhatikan pergerakan harga bagi pasangan mata wang GBP/USD semalam, pada pembukaan sesi dagangan awal minggu harga dilihat menyambung kenaikan selepas lantunan harga pada Jumaat lalu yang mencecah zon support pada 1.2000.
Kenaikan harga dilihat melepasi paras 1.21000, namun gagal untuk mengatasi kejatuhan harga yang dipamerkan ketika laporan data pekerjaan NFP pada penghujung minggu lalu, sebelum harga menutup dagangan sesi New York di bawah paras 1.21000 semula.
 Bersambung pada sesi dagangan Asia pagi ini (Selasa), harga masih lagi bergerak mendatar di bawah paras halangan 1.2100 dan paras halangan Moving Average 50 (MA50) pada rangka masa 1 jam di carta harga GBP/USD memberi isyarat untuk harga kekal bergerak dalam trend bearish untuk menyambung corak pergerakan minggu lalu.
Sekiranya harga yang meneruskan penyusutan, zon sokongan harga pada 1.20000 akan kembali diuji pada minggu ini sebelum zon tersebut ditembusi untuk harga teruskan pergerakan trend bearish selanjutnya.
Penurunan lebih rendah harga dilihat akan menguji beberapa paras tumpuan pada 1.19400 dan 1.18800 antaranya sebelum mencecah ke zon support utama pada 1.18000 untuk catatkan paras terendah terbaru 4 minggu.
Manakala jika harga menyambung semula corak kenaikan semalam, paras halangan 1.21000 bakal dilepasi sebelum harga meneruskan peningkatan menuju pula 1.22000 untuk menguji paras rintangan tersebut selepas harga juga melepasi halangan MA50 untuk isyarat perubahan trend bullish.
Kenaikan yang lebih tinggi harga dilihat mensasarkan sehingga ke paras halangan 1.23000 untuk catatan paras ketinggian terbaru 1 minggu mengatasi kenaikan yang dipamerkan harga pada dagangan awal minggu lalu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal GBP/JPY – Timeframe H1 – 9/8/2018

JPY dilihat semakin mengukuh di atas faktor geopolitik diantara Amerika Syarikat dan Iran yang menyebabkan permintaan terhadap matawang JPY meningkat. China dijangka akan mengenakan 25% tariff terhadap sejumlah barangan AS sekaligus menambah lagi kesan positif untuk JPY di samping minit mesyuarat yang agak hawkish oleh BOJ pada 31 Julai yang lalu. GBP/JPY dilhat mencapai paras terendah semenjak membuat penurunan awal bulan ini.
Secara teknikal, GBP/JPY dilihat menembusi (breakout) paras support 143.800 semalam (Rabu) dan membuat penurunan sehingga zon harga sekitar 142.700. Pada hari ini, harga dilihat bergerak lemah walaupun membuat sedikit kenaikan sehingga petang ini, namun masih berada dalam julat harga semalam iaitu 144.250-142.700. Jika harga berjaya menembusi (breakout) paras support 142.350, berkemungkinan harga akan turun lebih rendah sehingga paras 140.750.
 Perhatikan pergerakan harga di sekitar level-level berikut:
Paras support: 142.307, 141.730, 140.755.
Paras resistance: 143.859, 144.834, 145.411.


Permintaan Bon Kerajaan US Meningkat Dalam Persekitaran Berisiko Minggu Ini

Hasil bon naik mendadak sejak pilihanraya Presiden US November lepas berikutan spekulasi Donald Trump akan membawa lonjakan ekonomi kepada Amerika Syarikat sekaligus menaikkan inflasi di negara ini. Hasil bon 10-tahun US yang menjadi rujukan pasaran mencapai paras tertinggi 2.64% pada pertengahan Mac, tetapi jatuh secara beransur-ansur sejak pentadbiran Trump gagal melepasi Kongres untuk membuat polisi-polisi baru yang dijanjikan beliau.
Pada Selasa hasil bon 10-tahun US ini jatuh ke paras terendah 2.13% yang kali terakhir dilihat pada 10 November lalu, dua hari selepas pilihanraya US. Manakala hasil bon 30-tahun jatuh ke paras 2.79%.
 Kejatuhan hasil bon US ini adalah berikutan permintaan tinggi daripada pasaran dengan risiko-risiko politik yang mampu memberi kesan besar kepada pasaran minggu ini termasuk pilihanraya UK, penetapan kadar ECB dan kenyataan James Comey di depan Senat pada Khamis.
Selain itu, antara aset safe-haven yang mendapat permintaan tinggi adalah Yen dan emas. Yen seperti yang kita tahu menguat dengan Usd/Jpy kini jatuh melebihi 230 pip sejak Jumaat lalu dan kini didagang di sekitar 109.34.
Manakala emas melonjak ke paras tertinggi dan hampir mencapai paras tertinggi dua bulan lalu. Kini emas berada di sekitar 1293.40.Kejatuhan US dolar menyokong logam-logam berharga dan menjadi pemangkin kepada logam seperti emas. Indeks US dolar kini berada di sekitar 96.55 masih tertekan sejak 6 sesi dagangan lepas.


RBA Naikkan Kadar Faedah 0.25%, Ini Kesan Terhadap Carta AUD/USD

Reserve Bank of Australia (RBA) menepati ramalan untuk menaikkan kadar faedah sebanyak 25 mata asas pada mesyuarat dasar monetari terakhir untuk tahun 2022 ini.
Kadar faedah telah mencapai paras 3.10% menjadikan jumlah kenaikan sebanyak 300 mata asas dalam tempoh 8 bulan.
Susulan keputusan kenaikan kadar faedah tersebut, kenyataan oleh Gabenor Philip Lowe kemudiannya diteliti pelabur.
Bank pusat dilihat masih dalam usaha untuk menurunkan inflasi ke paras sasaran dan akan melaksanakan apa yang diperlukan untuk mencapai objektif tersebut.
Bank pusat dijangka akan meneruskan langkah kenaikan kadar faedah ekoran kadar inflasi di Australia masih lagi terlalu tinggi sementara perkembangan ekonomi global, perbelanjaan isi rumah dan gaji dipantau oleh bank pusat.
Apa kesan keputusan mesyuarat RBA terhadap pergerakan harga pada carta pasangan mata wang AUD/USD hari ini?
Semalam, harga telah mencatatkan penurunan harian sekitar 160 pips ekoran pengukuhan US dolar di sesi New York menekan harga jatuh semula selepas terbitan data tinjauan perkhidmatan Amerika Syarikat (AS).
Selepas harga jatuh ke sekitar 0.67000, berlaku lantunan semula harga untuk menyambung pembukaan pasaran di awal sesi Asia.
 Namun selepas keputusan mesyuarat RBA, harga tidak menunjukkan reaksi yang ketara apabila pergerakan harga kekal perlahan di sekitar 0.67300.
Hagra dilihat bakal bergerak dalam trend bearish selepas penurunan semalam turut melepasi paras Moving Average 50 (MA50) pada rangka masa 1 jam di carta AUD/USD yang menandakan perubahan arah harga.
Penurunan lebih rendah jika melepasi paras sokongan pada 0.67000 dijangka akan menguji pula paras sokongan minggu lalu pada 0.66400.
Penurunan lanjut harga bakal diteruskan menuju ke zon tumpuan pada sekitar 0.65400.
Sementara, untuk jangkaan kenaikan harga pula, rintangan awal pada sekitar 0.67600-0.67800 akan diuji sebelum kenaikan melepasi zon tersebut akan memberi isyarat bullish semula buat pergerakan harga.
Kenaikan yang diteruskan akan mencabar ketinggian yang dicapai pada Isnin semalam sebelum mensasarkan pula pada 0.69000 untuk catatkan paras ketinggian terbaru 12 minggu.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Buku Mula Trade Forex dan Analisis Fundamental Sudah Kembali Di Pasaran! Cepat dapatkan. Stok Terhad.

Buku Panduan Lengkap Mula Trade Forex dan Buku Analisis Fundamental Untuk Forex Trader adalah buku paling HOT yang pernah dikeluarkan pihak INTRADAY. Selepas terputus stok beberapa bulan akibat VIRALLL pada musim PKP tempoh hari, kini Buku Mula Trade Forex akan kembali dijual semula.
Bukan saja itu, ia turut akan turut dijual semula bersama Buku Analisis Fundamental Untuk Forex Trader.
Bagi sesiapa yang pernah follow INTRADAY sejak sekian lama, pasti akan tahu yang buku fundamental ini sudah lama habis dan sudah lama tidak dicetak semula.
Kini kedua-dua buku ini akan kembali ke pasaran pada 1 Julai 2021 ini.
Buku-buku di INTRADAY ini terkenal dijual pada harga berpatutan dan ia menjadi panduan lengkap yang wajib ada bagi semua trader yang trade instrument matawang (forex).
Ia sudah membantu ramai orang untuk mendalami forex trading dengan lebih mendalam, dan sekaligus menjadi seorang trader yang konsisten.
Jika anda berminat untuk belajar tentang forex trading, jangan buang masa lagi, keranan Buku-Buku INTRADAY ini dijangka SOLD OUT dalam masa beberapa hari sahaja.
Cepat dapatkannya sekarang!
KLIK SINI – UNTUK DAPATKAN SEKARANG

Ini kami share sikit apa yang ada dalam Buku MULA TRADE FOREX bagi yang belum ada!
=====
📘 INFO BUKU PANDUAN LENGKAP MULA TRADE FOREX
=====
✅ ASAS FOREX LENGKAP – step by step guide dari zero tentang market forex, matawang apa nak trade dan macam mana nk masuk buy sell, jenis-jenis order utk ambil untung dan elak rugi..semua lengkap, tak perlu lagi pening dengan istilah-istilah dalam forex.
✅ BROKER MANA NAK PILIH – ramai keliru sebab banyak sangat broker di pasaran, dont worry! kami sediakan panduan lengkap bagaimana pilih broker yang betul dan terbaik agar semua urusan anda dengan broker selamat tanpa sebarang masalah.
✅ CARA ANALISIS LENGKAP – ilmu ini adalah paling penting untuk jadi profitable trader.. cara analisis teknikal yang digunakan professional trader ini akan membuatkan anda terdetik “oh, inilah cara utk masuk dan keluar market dengan profit!”
 ✅ ANALISIS TEKNIKAL ADVANCED! – selepas dah tahu cara analisis chart cara basic, bahagian advanced ini pula tunjuk bagaimana nak maksimumkan keuntungan ke tahap lebih tinggi.. barulah anda dapat withdraw profit setiap bulan dengan maksimum!
✅ TEKNIK FUNDAMENTAL – teknik ini akan meminimakan kerugian anda selepas anda dapat betul-betul faham apa yang berlaku dalam pasaran disebalik pergerakan di chart forex.. jadi anda tak menggelabah selepas masuk order.
✅ PENGURUSAN RISIKO – Dalam ni didedahkan cara untuk anda kawal risiko trading anda dengan sebuah sistem pengurusan risiko yang lengkap. Anda just follow saja. Mudah dan simple!
✅ PELAN MULA TRADE FOREX – Selepas semua dah ready! Pelan bisnes ini menunjukkan cara untuk anda plan money management trading forex dari A to Z, dari akaun kecil ke akaun besar..dari seorang trader part time ke full time.. dari passive income ke SERIOUS INCOME!
KLIK SINI – UNTUK DAPATKAN SEKARANG

📗INFO TENTANG BUKU ANALISIS FUNDAMENTAL UNTUK FOREX TRADER
=====
✅ ASAS ANALISIS FUNDAMENTAL – ilmu khas untuk forex trader. Anda akan diceritakan apa itu analisis fundamental secara mendalam. Ia dapat memberikan gambaran bagaimana anda nak profit melalui analisis fundamental dalam forex trading. Semua ini akan memenuhi minda tanpa sedar anda dan anda dapat trade macam ada deria ke-enam.
✅ TEORI REAL SUPPY DAN DEMAND DALAM REAL FOREX – Bagaimana kaitan Ekonomi Dunia dan Global menyebabkan permintaan dan penawaran matawang. Anda akan faham tentang kenapa matawang bergerak, kuat dan lemah, kenapa ia naik dan turun. Semua dikupas terperinci dalam bab ini menjadikan anda dapat hold profit kaw-kaw lepas faham bab ini.
✅ TUGAS BANK PUSAT – kuasa mengawal aliran matawang masuk dan keluar. Bagaimana bank pusat kawal semua ini, inject duit, withdraw duit untuk kuatkan dan lemahkan matawang. Semua anda akan belajar di sini dan anda akan dapat detect lebih awal matawang nak kuat atau lemah, dan jika tukar trend.
✅ POLISI MONETARI SESUATU NEGARA – dapat menyebabkan pergerakan jangka masa yang lama, uptrend dan downtrend. Ini lah yang trader selalu cari! SELL di pucuk dan BUY di akar seperti WALL STREET GUY bukan lagi mitos!
Dan ada 4 LAGI CHAPTER YANG BAKAL JADIKAN ANDA PROFESSIONAL TRADER YANG PROFITABLE..
Nak tahu apa lagi 4 CHAPTER tu? Kena lah dapatkan dulu BUKU ANALISIS FUNDAMENTAL UNTUK FOREX TRADER
KLIK SINI – UNTUK DAPATKAN SEKARANG


Pandangan Kalendar Ekonomi Mingguan 23 – 27 Nov 2015

Dollar AS bergelut selepas siaran minit mesyuarat FOMC tetapi pulih semula. Laporan GDP dari Amerika Syarikat dan United Kingdom, Keyakinan Pengguna AS, Pesanan Barangan Tahan Lama AS merupakan tonggak berita ekonomi yang bakal menggerakkan pasaran minggu ini.
Sedikit ulasan minggu lepas:
Federal Reserve AS mengeluarkan minit mesyuarat FOMC yang diadakan pada bulan Oktober lalu, meninggalkan pintu terbuka untuk pengumuman kenaikan kadar pada bulan Disember. Pelabur memberi reaksi dengan meningkatkan kemungkinan untuk peningkatan kadar pada bulan depan kepada 72%. Pembuat dasar yakin bahawa ekonomi Amerika Syarikat telah cukup kuat untuk menahan kenaikan kadar yang sederhana dan menjangkakan Feds AS akan berjaya untuk mengimbangi antara guna tenaga penuh dan inflasi yang stabil pada 2%.
[adrotate banner=”3″]
Berikut adalah agenda utama dalam kalendar Forex minggu ini:
Jom kita lihat:
Selasa, 5:00 Petang
Ifo Iklim Perniagaan Jerman:  Skandal Volkswagen tidak menjejaskan keyakinan perniagaan Jerman pada bulan Oktober. Indeks bagi industri dan perdagangan Jerman susut kepada 108.2 mata daripada 108.5 mata pada September, sekaligus mencatatkan penurunan pertama sejak Jun tahun ini. Walau bagaimanapun, prospek perniagaan terus meningkat daripada 103.3 pada bulan September kepada 103.8 pada bulan Oktober – paras tertinggi sejak Jun tahun lepas. Walau bagaimanapun, keadaan semasa jatuh daripada 114.0 mata kepada 112.6. Sentimen perniagaan dijangka mencecah 108.3 masa ini.
Selasa, 9:30 Malam
 Data GDP AS:  Menurut kenyataan awal, ekonomi AS mula perlahan kepada kadar pertumbuhan tahunan sebanyak 1.5% pada suku ketiga 2015, selepas mencapai 3.9% pada suku kedua. Dalam laporan kali ini, yang merupakan anggaran kedua, angka itu dijangka dinaik taraf kepada 2%, masih rendah, tetapi lebih baik daripada sebelumnya.
Selasa, 11:00 Malam
CB Keyakinan Pengguna AS:  Keyakinan pengguna AS semakin teruk pada bulan Oktober, merosot kepada paras tiga bulan terendah sebanyak 97.6 mata. Bacaan tersebut memalapkan prospek kenaikan kadar AS tahun ini. Penganalisis menjangka Indeks meningkat kepada 103.0 mata pada bulan Oktober. Indeks Keadaan Semasa pula jatuh dari 120.3 mata pada September kepada 112.1 mata pada bulan Oktober, manakala Indeks prospek jatuh kepada 88.0 mata daripada 90.8 mata pada bulan September. Keyakinan pengguna AS kali ini dijangka meningkat kepada 99.3 mata untuk bulan November.
Rabu, 9:30 Malam
Pesanan Barangan Tahan Lama AS:  Pesanan untuk produk tahan lama terus lemah pada bulan September untuk kali keempat dalam tempoh lima bulan, dengan pesanan menurun lebih daripada yang dijangkakan, turun 1.2% daripada -2.0% pada bulan Ogos. Sementara itu pesanan teras yang tidak termasuk pengangkutan menurun 0.4% selepas disemak menurun kepada 0.9% pada bulan Ogos. Pesanan otomobil menokok 1.8% membalikkan penurunan dengan saiz yang sama pada bulan Ogos. Penganalisis menjangkakan pesanan barangan tahan lama meningkat kepada 1.6% pada bulan Oktober, dengan pesanan teras dijangka meningkat sebanyak 0.5%.
Tuntutan Pengangguran AS:  Bilangan rakyat Amerika yang memfailkan tuntutan awal untuk bantuan pengangguran, menurun minggu lepas sebanyak 5 ribu kepada 271 ribu pemohon; sekaligus menunjukkan pasaran buruh yang kuat. Tuntutan kekal di bawah tahap 300 ribu selama 37 minggu berturut-turut. Purata tuntutan selama empat minggu meningkat sebanyak 3 ribu kepada 270,750. Ahli ekonomi menjangkakan pekerjaan akan meningkat sekurang-kurangnya sebanyak 200 ribu jawatan pada bulan November, yang akan memberi keyakinan kepada Federal Reserve AS untuk menaikkan kadar jangka pendek pada mesyuarat FOMC 15-16 Disember ini. Jumlah tuntutan pengangguran dijangka mencecah 273 ribu pada minggu ini.
Jumaat, 5:30 Petang
Data GDP UK:   Anggaran pertama pertumbuhan UK pada suku kedua dilaporkan pada paras 0.5%. Walaupun agak lebih rendah daripada suku sebelum ini, kadar pertumbuhan ini masih mengujakan pembuat dasar Bank of England. Pengesahan angka ini dijangka dalam anggaran kedua.
** Semua masa dalam waktu Malaysia dan yang sewaktu dengannya GMT +8
[adrotate banner=”3″]


Komen Hawkish Wilkins, Usd/Cad Jatuh Hampir 200 Pip Sejak Isnin

Timbalan Gabenor bank pusat Kanada, Wilkins dalam ucapannya pada Isnin menyatakan Bank of Canada akan menilai sama ada rangsangan monetari yang digunapakai ketika ini masih diperlukan.
Menurut Wilkins, jika hanya beberapa sektor yang berkembang untuk menyerap lebihan kapasiti, bank pusat perlu mengambil langkah yang sesuai untuk mencapai sasaran inflasi.
Beliau juga mengatakan perubahan kepada harga minyak mentah yang rendah hampir selesai dan bank pusat yakin sumber pertumbuhan ekonomi semakin luas.
Pertumbuhan suku pertama di Kanada begitu menggalakkan dan ia adalah berita baik apabila perbelanjaan pelaburan dalam sektor minyak dan gas telah melonjak semula.
 Beliau juga percaya 70% daripada industri telah berkambang  pada kadar seperti sedekad yang lalu walaupun komponen eksport masih mengecewakan dan bank pusat bekerja keras untuk memahami sebabnya. Terdapat juga ketidaktentuan dalam polisi ekonomi khususnya NAFTA.
Bank pusat dilihat lebih yakin apabila melihat kepada trend ekonomi beberapa minggu ini, namun komen dari Wilkins ini adalah paling hawkish setakat ini.
Bank pusat ketika ini berada dalam perbincangan dan penilaian ekonomi bagi mesyuarat monetari bulan depan. Komen ini menunjukkan bahawa bank pusat dijangka akan cenderung kepada pengetatan polisi.
Dolar Kanada mengukuh selepas komen Wilkins, dengan Usd/Cad jatuh hampir 200 pip sejak Isnin. Eur/Cad pula jatuh hampir 250 pip.


Analisis GOLD – Takkan Emas Dah Habis Melonjak Minggu Ni?

Pelabur emas semakin resah memerhatikan dagangan logam kuning berharga itu bergerak perlahan dan mendatar di penghujung minggu.
Masih ada harapan untuk emas melonjak lagi sebelum tirai dagangan minggu ini berlabuh?
Perhatikan pergerakan harga pada carta XAU/USD yang mengukur nilai emas berbanding US dolar sepanjang minggu ini.
Harga telah melonjak pada awal minggu di atas paras 1850.00 sebelum meneruskan kenaikan melepasi pula paras rintangan 1875.00 ekoran penyusutan US dolar yang berterusan.
Pengukuhan US dolar juga hanya sementara ketika pasaran memberi reaksi terhadap laporan minit mesyuarat FOMC yang terbaru selepas jangkaan untuk perbincangan pengurangan pembelian aset lebih awal oleh Federal Reserve (Fed).
Kenaikan harga tertinggi terbaru dicapai minggu ini mencecah 1890.00 pada Rabu lalu sebelum harga kembali berlegar di paras tumpuan 1875.00 semula.
Pelabur emas optimis untuk harga emas meneruskan kenaikan dengan pergerakan harga disokong oleh paras Moving Average 50 (MA50) pada rangka masa 1 jam yang memberi isyarat untuk trend bullish harga.
 Namun, momentum kenaikan suram pada penghujung minggu sementara tumpuan terarah pada data sektor ekonomi pembuatan dan perkhidmatan Amerika Syarikat (AS) di sesi New York.
Untuk jangkaan kenaikan harga, sasaran terbaru kekal pada paras ketinggian 1900.00 untuk harga emas merekodkan paras tertinggi sejak Januari lalu.
Sementara situasi penurunan harga pula akan menyaksikan harga turun semula menguji paras sokongan 1850.00.
Selepas isyarat trend bearish yang lebih jelas, pelabur akan mula memberi perhatian semula pada paras tumpuan harga sebelum ini sekitar zon 1820.00 dan zon RBS (resistance become support) 1800.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBP/USD Beri Isyarat Untuk Sambung Kejatuhan Minggu Lalu

Pound turut alami tekanan pada dagangan Selasa semalam ekoran sentimen pasaran yang berisiko berdasarkan perkembangan krisis perang Rusia dan Ukraine yang terus meningkatkan kebimbangan pelabur dalam pasaran.
US dolar pula tepati ramalan untuk kembali mengukuh walaupun bergerak lemah pada awal minggu ketika Rusia bersedia untuk berunding bersama Ukraine.
Walaupun rundingan masih berlangsung, namun Rusia tidak berniat untuk menghentikan serangan dan pecerobohannya menyebabkan sentimen pasaran yang sedikit pulih sebelum ini kembali berisiko semula.

Pada carta harga pasangan mata wang GBP/USD, harga dilihat telah kembali menyambung penurunan semula dengan penurunan harian semalam dicatatkan sekitar 130 pips.
Harga susut dari paras ketinggian yang dicapai pada awal sesi Eropah semalam sekitar 1.34370 dan hampir menyentuh paras 1.33000 di sesi New York.
Isyarat perubahan trend bearish kembali lagi apabila harga susut di bawah paras halangan Moving Average 50 (MA50) pada rangka masa 1 jam.
 Penurunan lebih rendah harga bakal dijangkakan melepasi paras sokongan semasa pada 1.33000 dengan sasaran menuju zon support 1.32000-1.31700.
Zon tersebut telah diuji pada dagangan Disember tahun lalu namun harga gagal untuk tembusi ke paras lebih rendah.
Sebaliknya jika situasi pasaran berubah dan harga kembali meningkat semula, zon sekitar 1.34000 akan kembali diuji seperti dagangan awal minggu ini dan penghujung minggu lalu.
Kenaikan lebih tinggi yang berjaya diteruskan untuk perubahan trend bullish bakal menuju paras 1.35000 bagi menguji kembali zon SBR (support become resistance) tersebut.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pertumbuhan Ekonomi UK Naik 0.3% Kurang Dari Jangkaan Pasaran 0.4%

Pertumbuhan ekonomi UK meningkat sebanyak 0.3% pada suku pertama 2017 berbanding jangkaan pasaran 0.4% dalam tempoh tiga bulan tersebut. Data pertumbuhan suku keempat 2016 sebelum ini merekodkan kenaikan 0.7%.
Jika dilihat kepada komponen data pertumbuhan ekonomi kali ini, sektor perkhidmatan semakin perlahan dengan kenaikan 0.3% dari 0.8% sebelum ini dengan kelemahan dari jualan runcit dan sektor perhotelan berikutan impak kenaikan harga yang menekan perbelanjaan. Sebaliknya, sektor perkhidmatan perniagaan mencatat kenaikan 0.7%.
Terdapat kenaikan 0.3% dalam pengeluaran industri di UK dengan sektor pembinaan dan pertanian juga menyumbang kenaikan walaupun sedikit. Sektor pembuatan adalah yang paling banyak menyumbang dari kesemua komponen lain dengan kenaikan 0.5%.
 Bank of England akan mengeluarkan ramalan ekonomi terkini dalam mesyuarat akan datang iaitu anggaran yang terbaru dalam pertumbuhan ekonomi dan inflasi. Dalam laporan yang dikeluarkan pada Februari, bank pusat menjangka pertumbuhan naik 2.0% pada 2017.
Sebarang perubahan kepada ramalan pertumbuhan ekonomi akan meningkatkan tekanan kepada Bank of England mengurangkan rangsangan polisi monetari. Data terkini pertumbuhan dijangka akan mengurangkan sebarang jangkaan ramalan pertumbuhan khususnya dengan perbelanjaan runcit yang lemah.
Tiada sebarang reaksi yang signifikan kepada matawang GBP (Great Britain Pound).